FK PARTIZAN Beograd » Subota za pamćenje u Bijeljini\nSubota za pamćenje u Bijeljini\nDelegacija Partizana inicirana akcijom marketinga FK Partizan, posetila je u subotu Bijeljinu, pitomo mestu u srcu Semberije.\nU delegaciji su pored direktora marketinga Snežane Filipović svoje mesto našli i poslenici sportskog sektora: Sportski direktor Ljubiša Tumbaković, kapiten Saša Ilić i zamenik kapitena Lola Smiljanić. Akcenat je bio na promociji omladinskih kampova Partizana, poseta Crno-belom butiku u centru Bijeljine koji radi već nekoliko godina, potom pres konferencija u tržnom centru ’Emporium’uz prisustvo velikog broja domaćih medija i gostovanje na 2 televizije – RTRS i BN… No, krenimo redom…\nDomaćin Partizanovcima bio je vlasnik ’Crno-belog butika’ iz Bijeljine Bojan Jovičević sa svojim kolegom Nebojšom Devićem. Oni su se potrudili da ovaj dan svima iz Partizana ostane u najlepšem sećanju, a na oproštaju, oni su nam preneli utiske svih iz ovog mesta, da ni oni neće zaboraviti ovaj dan. Posebno su bili oduševljeni neposrednošću, koju su u razgovorima i druženju iskazivali Tumbaković i njegovi puleni Sale i Lola.\nElem, rano zorom krenulo se u Semberiju (uz negodovanje nekih članova delegacije J), a prva stanica je bilo ’Etno Selo Stanišići’ i učestvovanje u živoj kolaž emisiji RTRS, koja se zove – Vikendom iz Semberije.\nU predivnom etno ambijentu crno-beli su ugošćeni kako i dolikuje Šampionu, a voditelj Vladimir Milićević je u nekoliko segmenata vodio razgovore sa predstavnicima Partizana. Na kraju emisije upriličeno je zajedničko fotografisanje svih učesnika emisije, a onda je usledilo, već viđeno ’pojedinačno uslikavanje sa sportskim sektorom’ i deljenje autograma.\nDomaćini su potom priredili ručak za goste iz Partizana u jednom od nacionalnih restorana, gde je atmosfera podignuta za stepen više.\nUsledila je poseta ’Crno-belom butiku’ na Trgu Kralja Petra u centru Bijeljine, čiji je vlasnik momak koga smo već spomenuli – Bojan Jovićević. On i Nebojša Dević su fenomenalno organizovali boravak crno-belima i trudili se da u svakom momentu sve funkcioniše na visokom profesionalnom nivou. Bojan je diplomirani marketing menadžer, VELIKI Partizanovac i pun je ideja kako da animira što veći broj mlađe populacije iz ovih krajeva, kako bi im Partizan postao ’druga kuća’. Na tom projektu pomaže mu venčani kum i kolega Nebojša Dević, a kao vođe projekta osmislili su i svoj identitet – ’DOBRI MOMCI’. Oni jednostavno žele da okupe najmlađu populaciju koja tek stasava, zadoje ih crno-belim bojama i vaspitaju u duhu tradicije kluba, a svrha svega je da se na stadionu okupljaju kompletne porodice i time omasovi navijački pokret Šampiona.\nPri dolasku u butik, crno-belu delegaciju je dočekao veliki broj navijača Partizana uz pesmu i skandiranje kapitenu Iliću i Loli. Najviše je bilo dece, koja su sa oduševljem propratila ulazak naših asova u butik, a onda je usledilo fotografisanje sa njima i, normalno, autogrami.\nU istom tržnom centru ’Emporium’, samo dva sprata više, održana je i pres konferencija, na kojoj su na pitanja prisutnih poslenika medijskih kuća iz Republike Srpske, odgovarali svi iz delegacije Partizana.\nPoslednja stanica današnjeg programa bila je BN televizija i emisija ’Subotom u tri’, čiji je autor i voditelj Svetlana Luković. U zaista opuštenoj atmosferi, kao posledica svega lepog što su doživeli tokom boravka u Bijeljini, svi iz Partizana su ’izbriljirali’, uz veliki doprinos voditeljke.\nTime je današnji program boravka u Bijeljini završen, a ljubazni domaćini su se potrudili da goste isprate do same granice.\nŠta na kraju reći, osim da je ovo bio predivan dan (i meteorološki), kao i putokaz za neke buduće susrete na svim meridijanima u svrhu popularisanja i širenja crno-bele populacije!\nRutinski realizam Vukovih pulena\nOd sada, pa do kraja, svaki meč je finale\nStrelac iz doma za ratnu siročad\nOdržana radna sednica Skupštine FK Partizan


Ministri spoljnih poslova za EWB: Strategijom EU potvrđena evropska budućnost regiona - European Western Balkans\nAutor Marija Stojanović 26. 02. 2018. 27. 02. 2018.\nDokumentom Strategija EU “Verodostojna perspektiva proširenja i pojačan angažman Evropske unije na Zapadnom Balkanu” potvrđena je evropska budućnost regiona kao geostrateško ulaganje u snažnu i ujedinjenu Evropu, zasnovanu na zajedničkim vrednostima. Strategijom je jasno rečeno da je Zapadni Balkan deo Evrope, te je naglašena otvorena perspektiva članstva u EU za sve zemlje Zapadnog Balkana na osnovu pojedinačnih zasluga, navodi za European Western Balkans Igor Crnadak, ministar inostranih poslova Bosne i Hercegovine, komentarišući poruke koje je “zapadnobalkanskoj šestorki” (Srbija, Crna Gora, Albanija, Makedonija, BiH i Kosovo) poslala Evropska komisija nedavnim objavljivanjem Strategije.\nNaš sagovornik ocenjuje da je “verodostojna perspektiva pristupanja Evropskoj uniji ključni pokretač transformacija u regionu, posebno u smislu jačanja pomirenja i napretka regiona”.\n“Regionalni pristup i podrška Evropske komisije regionalnoj saradnji daje prostora za optimizam, posebno imajući u vidu činjenicu da je Evropska komisija opredeljena da nastavi da daje podršku razvoju ekonomske integracije unutar regiona, te obezbeđivanju regionalne kohezije”, smatra Crnadak.\nUpitan da li smatra da je 2025. godina realističan rok za eventualni prijem Srbije i Crne Gore u Uniju, kako je naznačeno u Strategiji, šef diplomatije BiH ukazuje za EWB da “iako Strategija pojašnjava korake koje moraju da preduzmu Srbija i Crna Gora na putu ka EU kako bi proces njihovog pristupanja bio završen do 2025. godine, ističe se i da druge zemlje mogu sustići Srbiju i Crnu Goru, zavisno od zasluga svake ponaosob”.\n“Mada je za zemlje koje su već otvorile pregovore i „odmakle“ u procesu pristupanja EU, Crnu Goru i Srbiju, navedena vremenska perspektiva za punopravno članstvo do 2025. godine, Strategija nije dala rokove. BiH se raduje napretku susednih zemalja na putu ka punopravnom članstvu u EU i u potpunosti je opredeljena za regionalnu saradnju Zapadnog Balkana”, poručuje Igor Crnadak.\nU konačnoj verziji Strategiji, uz već dobro poznato insistiranje na vladavini prava, regionalnom pomirenju, uključujući prevazilaženje graničnih sporova i rešenje kosovskog pitanja, kao i jačanje ekonomije, navodi se, između ostalog, da će Evropska komisija “početi da priprema mišljenje o kandidaturi Bosne i Hercegove za članstvo u EU nakon što dobije opsežne, celovite odgovore na Upitnik EK”.\n“Stalnim ulaganjem napora i angažovanjem, BiH može da ostane kandidat za članstvo u EU u narednih nekoliko godina”, ističe se u dokumentu, uz poruku da će Evropska komisija “nastaviti da pomaže BiH i Srbiji u procesu pristupanja Svetskoj trgovinskoj organizaciji. Podsetimo, bez članstva u STO nije moguće zatvoriti pregovaračko poglavlje 30, koje se tiče ekonomskih odnosa sa inostranstvom.\nMinistar spoljnih poslova Letonije Edgars Rinkevičs navodi za EWB da sa “tačke gledišta Letonije, Strategija predstavlja blagovremeni i pozitivan signal za Zapadni Balkan jer potvrđuje jasnu i snažnu podršku EU za njihovu evropsku perspektivu”.\n“Zajednička budućnost sa državama Zapadnog Balkana u snažnoj i ujedinjenoj Evropi, baziranoj na zajedničkim vrednostima, u našem je sopstvenom interesu. Vrata EU ostaju otvorena. EU ostaje spremna da podrži proces preobražaja regiona. Strategija ukazuje na konkretne korake koje treba preduzeti kako bismo zajedničkim naporima i posvećenošću mogli da ubrzamo proces evropske integracije”, poručuje naš sagovornik.\nRinkevičs podseća da je 2025. godina “indikativni vremenski okvir za članstvo onih kandidata koji ispune kriterijume o pristupanju EU”. “Potrebno je da države Zapadnog Balkana ostvare konkretne rezultate u ispunjavanju nužnih uslova da bi napredovali na evropskom putu. Srbija ima šansu da ostvari takav cilj. Pozdravljamo napredak Srbije u pregovorima o pristupanju EU i ohrabrujemo je da se fokusira na sprovođenje reformi i ostvarivanje standarda potrebnih da bi se napredovalo na putu ka EU”, zaključuje šef letonske diplomatije.\nU Ministarstvu spoljnih poslova Slovačke za EWB ukazuju da “pozdravljaju objavljivanje Strategije Evropske komisije za Zapadni Balkan i evropsku perspektivu ovog regiona”.\n“Proširenje Evropske unije temelji se na nizu kriterijuma koje države kandidati za članstvo moraju da ispune. Imajući to u vidu, proširenje predstavlja stratešku investiciju u bezbednu, stabilnu i ujedinjenu Evropsku uniju, baziranu na zajedničkim vrednostima. Uvereni smo da Strategija predstavlja konkretne podstreke da države kandidati i potencijalni kandidati za članstvo delotvornije sprovedu neophodne reforme, kao i da intenziviraju napore kako bi prevazišli i regionalne i bilateralne izazove”, navode u ministarstvu koje predvodi Miroslav Lajčak.\nMinistarstvo spoljnih poslova Slovačke naglašava da što se tiče budućeg članstva u Evropskoj uniji zemalja Zapadnog Balkana, “Slovačka podržava vremenski horizont (2025. godinu), koji je dat državama kandidatima da ispune kriterijume potrebne za članstvo u Uniji”.\n“U skladu sa našom dugoročnom politikom, nastavićemo da podržavamo sprovođenje reformi i proces evropske integracije zemalja regiona, što podrazumeva i davanje stručnih saveta iz naše prakse u sprovođenju reformi”, ističu u Bratislavi.\nU nedavnom autorskom tekstu za EWB Ekaterina Zaharieva, ministarka spoljnih poslova Bugarske, države koja trenutno predsedava EU, ocenila je povodom objavljivanja Strategije da “politički lideri i građani sa Zapadnog Balkana sada imaju važan zadatak da prevaziđu prepreke i izgrade most ka svojoj uspešnoj budućnosti, koja je u Evropskoj uniji”.\nSamit EU-Zapadni Balkan, koji će biti održan 17. maja u Sofiji, uz učešće šest lidera Zapadnog Balkana, smatra se značajnim simboličkim gestom i jasnim “signalom” da je Bugarska veoma zainteresovana za promovisanje evropskih integracija zemalja poput Srbije.\nStrategiju podržava i Austrija, koja će 1. jula od Bugarske preuzeti predsedavanje Savetom EU. Šefica austrijske diplomatije Karin Knajsl poručila je da je “u našem interesu da zemlje Zapadnog Balkana imaju konkretnu i verodostojnu perspetivu pristupanja EU i da se približavanje svake pojedinačne zemlje odvija u skladu s njenim napredovanjem, stoga smo mi poslednjih godina zahtevali jasno opredeljenje Evropske unije za podršku ovim zemljama”.\nŠef nemačke diplomatije Zigmar Gabrijel je prilikom nedavne posete Srbiji ocenio da “lično misli da ne sme da se čeka do 2025, već sada moramo da počnemo radimo da pokažemo da se isplati krenuti ka EU”. On je istakao da je Srbija ključna zemlja na Zapadnom Balkanu, mada „ne može Srbija sama da stabilizuje region, ali je sigurno da bez Srbije nema stabilnosti regiona“.\n“Ova zemlja i susedne zemlje se mogu razviti u blagostanju i mogu da postanu članice EU“, rekao je Gabrijel, koji je izazvao burne reakcije ministra spoljnih poslova Srbije Ivice Dačića konstatacijom da “Srbija treba da prihvati nezavisnost Kosova”.\nMinistarstvo spoljnih poslova Švedske ocenilo je nakon objavljivanja Strategije da je “budućnost Zapadnog Balkana kao sastavnog dela EU u interesu političke bezbednosti i ekonomskog interesa Unije, a postizanje članstva u EU je u rukama zemalja regiona”.\n“Nova strategija Evropske komisije o proširenju na Zapadni Balkan iznova potvrđuje evropsku perspektivu svih zemalja Zapadnog Balkana i stvara platformu za snažnije delovanje u pravcu uključivanja u EU. Švedska pozdravlja strategiju, kao i fokus Bugarske kao predsedavajuće EU, na Zapadni Balkan, koji će biti tema samita Zapadnog Balkana i EU u Sofiji u maju ove godine”, poručeno je iz Stokholma.\n“Ukoliko EU i u narednom periodu ostane snažno posvećena pristupanju država Zapadnog Balkana, brzina napretka prema članstvu će zavisiti isključivo od individualnih postignuća svake od država, odnosno od toga koliko uspešno i efikasno sprovodimo reforme”, kazao je Pejović za list Danas.\nU sličnom tonu, ministarka za evropske integracije Srbije Jadranka Joksimović ocenila je da Strategijom “Srbija nesumnjivo prepoznata kao lider” u procesu evropske integracije.\n“U dokumentu se regeneriše politika i strategija proširenja. Srbija je istureno mesto. To je snažan politički signal uz sve prepreke na evropskom putu”, rekla je Joksimović prilikom gostovanja na RTS-u.\nProjekat “Otvoreno o pregovorima: Monitoring pregovora o pristupanju Srbije Evropskoj uniji” realizuje se u saradnji sa Beogradskom otvorenom školom, u okviru programa “Civilno društvo za unapređenje pristupanja Srbije Evropskoj uniji”, uz podršku Švedske.\nAleksandar Andrija PejovićBosna i HercegovinaCrna GoraEdgars RinkevičsEkaterina ZaharievaEUIgor CrnadakJadranka JoksimovićKarin KnajslSrbijaStrategija proširenjaZigmar Gabrijel\nJunker: Sve zemlje Zapadnog Balkana mogle bi u EU 2025, ne samo Srbija i Crna Gora


Tag / Abu Dabi / Vesti online\nIzuzetno ubojita: Prikazana prva srpska leteća bomba (FOTO, VIDEO)\nNa ovogodišnjem sajmu u Abu Dabiju srpska namenska industrija predstavila je svetskoj javnosti svoje najnovije proizvode – borbenu bespilotnu letelicu "Aleks" i leteću bombu PGB-128.\nArapi kupili tone zlata od Venecuele\nNovak: Navijači, izvinite\nSrpski teniser ostvario je pobedu na Mubadala turniru pobedivši Rusa Hačanova.\nŠpanski as, koji kao Realov kapiten učestvuje na Svetskom klupskom prvenstvu u Ujedinjenim Arapskim Emiratima, turistički je iskoristio slobodno vreme u Abu Dabiju za posetu najvećem verskom...\nAktraktivna voditeljka otputovala kod verenika u Abu Dabi\nVoditeljka vremenske prognoze na TV "Pink" Marija Egelja otputovala je kod verenika Ljubiše Rankovića u Abu Dabi, gde je on trenutno trener tamošnjeg kluba.\nPutin pokazao naslednom princu Abu Dabija svoju limuzinu\nPromocija Beograda u Ujedinjenim Arapskim Emiratima\nKubica: Ne vozim jednom rukom!\nPoljak pokušava da se vrati u Formulu 1 šest godina posle nesreće u reliju.\nVučić uz brojne zvaničnike posetio muzej "Luvr" u Abu Dabiju\nVeliki broj svetskih zvaničnika, među kojima i predsednik Srbije Aleksandar Vučić, posetili su muzej "Luvr" u Abu Dabiju.\nVučić i seik Mohamed o budućoj saradnji\nPredsednik Srbije Aleksandar Vučić razgovarao je u Abu Dabiju sa princem prestolonaslednikom Abu Dabija šeikom Mohamedom Bin Zajedom al Nahjanom o daljem unapređenju odnosa dveju zemalja i...\nDačić se sastao sa šeikom u Abu Dabiju (FOTO)\nPrvi potpredsednik Vlаde Srbije i ministаr spoljnih poslovа Ivicа Dаčić, nа krаju drugog dаnа učešćа nа Sir Bаni Jаs Forumu u Abu Dаbiju, imаo je bilаterаlni sаstаnаk sа...


Dan Republike obilježen u Brčkom /VIDEO/\nPredsjednik Republike Srpske Milorad Dodik poručio je sa proslave Dana Republike u Brčkom da je Srpska spremna za mir i saradnju, ali ne i za kompromis koji bi značio bilo kakvo umanjivanje značaja Republike Srpske.\n"Ovdje smo da obilježimo Dan Republike i da se okupimo oko naše krsne slave", rekao je Dodik pred stotinama okupljenih na svečanom prijemu u hotelu "Jelena", kojem su prisustvovali NJegovo preosveštenstvo vladika zvorničko-tuzlanski Hrizostom, brojni ministri u Vladi Srpske, poslanici iz regije, čelnici Brčkog i brojni gosti iz društvenog i kulturnog života distrikta.\nOn je dodao da je slava očuvala srpski narod i da karakteriše njegovo tradicionalno gostoprimstvo, te odbacio sve pritiske i pokušaje osporavanja proslave 9. januara kao Dana Republike Srpske, uz ocjenu da je u vezi sa tim nepotrebno napravljeno teško političko pitanje.\n"Nećete nas uplašiti, nećete nas tjerati, nećete nam zabraniti 9. januar i nećete nam zabraniti našu krsnu slavu. Možete da radite šta god hoćete vi u Sarajevu i vi koji podržavate ono što Sarajevo hoće, na tom pitanju nema kompromisa", poručio je Dodik i dodao da je na jučerašnjoj proslavi Dana Republike pokazano jedinstvo snažnije od svih prijetnji.\nPredsjednik Srpske naveo je da se BiH pokušava održati na bošnjačkom, muslimanskom idealizmu, koji je podržala međunarodna zajednica i modelirala BiH do te mjere da je ona potpuno nesigurna i nemoguća zemlja.\nOn je zahvalio građanima Brčkog koji su izašli na referendum o Danu Republike Srpske prošle godine i ocijenio da je to bio važan dokaz pripadništva i odnosa Brčkog kao dijela i Republike Srpske.\n"Srpska je okupljena oko ideje slobode jer je nestabilnost tog vremena natjerala Srbe na ovim prostorima da se zaštite, kao što su to učinili i drugi narodi", kaže Dodik.\nPredsjednik Srpske je istakao da je prošlo vrijeme prijetnji i da nema dogovora u BiH na bazi iluzija i imaginacija, nego da se mora poštovati realnost.\n"Republika Srpska ni jednim svojim potezom nije ništa učinila protiv BiH, a BiH masovno čini poteze protiv Srpske i niz odluka je bazirano na tome. Dok god Bošnjaci misle da mogu da budu zaštićeni od stranaca, naravno da neće biti dijaloga i neće biti ni ove zemlje", naglasio je Dodik.\nDodik je ukazao na važnost daljeg integrisanja Brčkog kao dijela Republike Srpske i srpskog naroda, uz ocjenu da je danas u BiH samoodrživa jedino Republika Srpska.\nTokom slavlja u Brčkom, predsjednik Srpske Milorad Dodik uručio je danas zlatnik majci prvorođene bebe ove godine u Srpskoj, Milanki Panić koja je rodila sina Lazara.\nPovodom Dana Republike vijence na spomenik srpskim braniocima Brčkog u centru grada položili su Dodik, delagacije Vlade Srpske, gradonačelnik Brčko distrikta Siniša Milić, delegacija lokalne Skupštine i predstavnici Boračke organizacije u Brčkom.\nKabinet Predsjednika Republike organizovao je današnji prijem i obilježavanje krsne slave u čast Dana Republike Srpske - 9. januara u Brčko distriktu, a koji je održan u hotelu "Jelena".\nViše iz ove kategorije « Oprezno - Niska temperatura usporava djelovanje posipnog materijala "Debeli" minus parališe automobile /VIDEO/ »


U Indiji napravljen prvi pištolj za žene: "Vlasti ne mogu da nas zaštite" – Nadlanu.com\nU Indiji napravljen prvi pištolj za žene: "Vlasti ne mogu da nas zaštite"\nObjavljeno 17. jan 2014. / 12:33:20\nPodsetimo, njena smrt je pokrenula talas protesta zbog nasilja nad ženama u toj zemlji.\nVlasti smatraju da će mali i lagani pištolj, težine od tek 500 grama, pomoći ženama da se odbrane, ali kritičari smatraju da se pravljenjem pištolja vređa sećanje na preminulu devojku.\nReč je o najmanjem pištolju državne fabrike oružja koji je nazvana Nirbhek, što je sinonim za Nirbhaja.\nNirbhaja je bio nadimak indijskih medija za preminulu devojku, čije ime, prema zakonima te zemlje, ne sme da se saopšti, a oba ova imena na hindu jeziku znači “neustrašiv”.\nRukovodsto fabrike je veoma ponosno na prvi pištolj ikada napravljen isključivo za žene. “Lagan je i lako može da stane u žensku tašnu”, kaže menadžer fabrike Abdul Hamid govoreći o revolveru kalibra 3.2 milimetra. On posebno hvali izradu pištolja od specijalnog titanijuma koji ga čini lakim za nošenje, a, kako kaže, “za oko je lepa drška izradjena od drveta”, prenosi BBC.\nU pištolj staje šest metaka i pogađa metu do 15 metara. Svaki primerak pištolja ima na cevi ugravirano ime – “Nirbhek”.\nHamid objašnjava da su zaposleni u fabrici predložili nekoliko imena za pištolj, a da je odluka pala na ovo ime. “Verujemo da će se žene koje budu nosile ovaj pištolj osećati nesutrašivo”, dodaje on.\nPištolj mogu da kupe i muškarci, ali je njegov proizvođač imao na umu uglavnom žene i zbog toga je, zarad atraktivnosti, za taj komad izrađena posebna tamno braon futrola u obliku kutije za nakit. “Žene u Indiji vole svoje ukrase”, kaže Hamid.\nProdaja pištolja počela je 5. januara i pored visoke cene od 1.990 dolara za prilike u Indiji, kako kažu u fabrici, vlada interesovanje i za sada je 10 komada prodato.\nLansiranje ovog pištolja pokrenulo je debatu da li nošenje oružja čini žene sigurnijim u Indiji i predstavnici vlasti tvrde da to povećava samouverenost kod žena, a uteruje strah kriminalcima. Indija je inače odmah iza SAD po broju oružja u rukama privatnih lica.\nAktivisti za prava žena, međutim, smatraju da je smešna ideja o naoružavanju žena umesto da vlasti brinu o njihovoj bezbednosti. “Užasnuta sam, šokirana i besna”, kaže predsednica organizacije “Preževele žene-žrtve oružanih napada” Binalakšmi Nepram. Ona smatra da je pristanak vlasti na ovu ideju zapravo njihovo priznanje za neuspeh da zaštite žene.\nVesti o šokantnim napadima i silovanjima devojaka i žena ne prestaju da pune naslovne strane indijskih medija, a statistika govori da silovanja beleže porast i da se dešavaju na svaka 22 minuta.


Dodik: U Briselu iskazano jasno opredjeljenje za evropsku perspektivu BiH - Top Portal\nNaslovnica Vijesti BiH Dodik: U Briselu iskazano jasno opredjeljenje za evropsku perspektivu BiH\nDodik: U Briselu iskazano jasno opredjeljenje za evropsku perspektivu BiH\n9. oktobra 2020. 18:18\nSrpski član Predsjedništva BiH Milorad Dodik rekao je danas u Briselu da su predstavnici evropskih institucija iskazali jasno opredjeljenje za evropsku perspektivu BiH.\nDodik je, nakon sastanka članova Predsjedništva BiH sa stalnim izvjestiocem Evropskog parlamenta za BiH Polom Rendželom i predsjednikom Evropskog savjeta Šarlom Mišelom, rekao da EU ima niz očekivanja i „domaćih zadataka“ za BiH.\n– Ima mnogo teških stvari, neke su već urađene, a neke idu za tim i da se mijenja Ustav, što će biti jako teško i nemoguće, kao i dio eventualnog prenosa nadležnosti na zajedničk nivo u nekim evropskim pitanjima. To smo slušali 20 godina pa se nije desilo, pa neće ni sada – istakao je Dodik.\nOn je naveo da u Briselu sada ima više razumijevanja za BiH kao složenu zemlju, koja je suočena sa mnogim unutrašnjim problemima.\n– Ono što mi treba da uradimo jeste da obezbijedimo prolaz određenim inicijativama kao što je „mini Šengen“ i paket investicija od devet milijardi namijenjen zapadnom Balkanu – rekao je Dodik.\nSrpski član Predsjedništva je naveo da je na današnjim sastancima razgovarano i o migranstkoj krizi BiH te da su članovi Predsjedništva prenijeli evropskim zvaničnicima da migranti predstavljaju ne samo socijalni, već i bezbjednosni problem.\n– Evropska komisija pokreće novi dijalog o pitanju evropskih migracija i rečeno je da će obuhvatiti i to pitanje vezano za zapadni Balkan. Sva pitanja koja se posmatraju prema zemljama zapadnog Balkana, posmatraju se kao jedan čitav region sa specifičnosti zemalja koje se tamo nalaze – rekao je Dodik.\nKada je riječ o pravosuđu, Dodik je rekao da je sve što se tiče pravosuđa u BiH loše, ali da su to inicijative koje su došle od ranijih predstavnika EU i visokih predstavnika koji su kreirali jedan sasvim pogrešan i loš pravni sistem pun korupcije i promašaja.\n– Oni nemaju pravo da krive bilo koga u BiH zato što su oni to uradili. Visoki predstavnik je nametnuo zakone a EU je, zajedno sa SAD, to podržavala – rekao je Dodik.\nOn je istakao da bi bilo dobro da se otvori dijalog o pravosudnom sistemu BiH i da se definiše kako rješiti pitanje pravosuđa na nivou BiH.\nOdgovarajući na pitanje ko snosi krivicu za ocjene iz izvještaja Evropske komisije o napretku BiH, Dodik je rekao da su malo krivi i predstavnici Evropske komisije jer unose idealizam koji je nemoguće ostvariti.RTRS\nPrethodni članakVojska postavlja šatore ispred KBC u Zagrebu\nNaredni članakZabranjena objava izvoda iz biračkog spiska za glasanje van BiH\nVIDEO Snažan zemljotres pogodio Grčku i Tursku: U Izmiru se urušile...


Nenad Milenković, bivši predsednik opštine Novi Beograd, uhapšen je zbog malverzacija za izdavanjem poslovnog prostora od 525 kvadrata koji je u sklopu bioskopa "Fontana".\nU akciji beogradske policije osim Milenkovića uhapšeno je još šest osoba, uglavnom funkcionera JP Poslovni prostor - Novi Beograd, među kojima je i direktor Miša Marković. Za jednom osumnjičenom funkcionerkom ovog preduzaća se traga.\nOsim Milenkovića i Markovića uhapšeni su i Dejan Miljković, direktor i predsednika Upravnog odbora JP "Poslovni prostor" Novi Beograd kao i članovi UO tog preduzeća Petar Racković, Aleksandra Karanović, Radisav Dabetić i Vladimir Garić. A traga se za Helenom Načić - Todorović.\nProtivpravna korist u ovom slučaju je veća od 1,5 miliona dinara na štetu opštine Novi Beograd.\nNenad Milenković je bio član Demokratske stranke od njenog osnivanja, a napustio je redove demokrata nakon što je načelo te stranke postavljen Dragan Đilas. Govorio je da napušta partiju jer “DS služi samo za ostvarivanje i zaštitu poslovnih interesa pojedinih grupa okupljenih oko Dragan Đilasa”. Dolazak Đilasa na čelo DS, kako je navodio, bio je okidač za napuštanje partije u kojoj je bio 23 godine.\nUbrzo se priključio osnivanju stranke Dušana Petrovića, "Zajedno za Srbiju”, u kojoj predvodi beogradski odbor stranke.\nDo odlaska u ZZS obavljao je niz funkcija. Bio je član Saveta za evropske integracije Vlade Srbije, poslanik, odbornik i predsednik opštine Novi Beograd. Bio je i predsednik Stalne konferencije gradova i opština, član UO NALED-a, Političkog komiteta Saveta evropskih opština i regija.


Rusija Americi: Skinite oznaku tajnosti sa nervnog agensa „novičok“ - 15.06.2018, Sputnik Srbija\nRuska ambasada u SAD pozvalo je američke vlasti da skinu oznaku tajnosti sa nervnog agensa „novičok“ i da unište sve svoje zalihe hemijskog oružja. 15.06.2018, Sputnik Srbija\n© Sputnik / Эduard Pesov / Uđi u foto-galerijuZgrada ambasade Rusije u Vašingtonu\n„Objavite sve informaciju o agensu ’novičok‘. Uništite sve svoje zalihe hemijskog oružja“, navodi se u poruci koju je ambasada objavila na Tviteru.\nIstovremeno, iz ambasade je ocenjeno da portparolka Stejt departmenta Heder Navert ne bi trebalo tek tako da odbacuje mogućnost provokacija sa upotrebom hemijskog oružja u Siriji, pogotovu u svetlu napada na Dumu, kada su mnoge zapadne zemlje kao dokaz koristile samo snimke u kojima pojedini stanovnici te zemlje govore o navodnom hemijskom napadu.\nPrethodno je portparol ruskog Ministarstva odbrane Igor Konašenkov izjavio da Slobodna sirijska vojska i američke snage za specijalne operacije spremaju provokacije uz korišćenje otrovnih supstanca u provinciji Dejr el Zor.\nKako je tada rekao, ta informacija potvrđena je iz tri nezavisna izvora u Siriji.


NAJTRAŽENIJA UVOZNA PIVA: Najbolji odnos cene i kvaliteta - Beer Style\nNAJTRAŽENIJA UVOZNA PIVA: Najbolji odnos cene i kvaliteta\nKonzumenti i pivoljubci u Srbiji se sve češće opredeljuju za uvozna piva, iz kategorije premium i super premium brendova, jer prepoznaju u njima vrhunski kvalitet\nUvozna piva ne pokrivaju velik deo srpskog tržišta piva, ali njihov udeo u kompletnoj potrošnji piva nije zanemarljiv. Uvozna piva se mogu podeliti po stilovima, po načinu proizvodnje, po ceni, po kvalitetu i da ne nabrajamo dalje.\nNa tržištu Srbije danas postoji preko 300 etiketa uvoznih piva i najveći deo ovih piva je prosečnom srpskom potrošaču velika nepoznanica. Među uvoznim pivima postoje ona koja spadaju u jeftinu cenovnu kategoriju, ona koja spadaju u srednju i ona koja spadaju u višu ili visoku cenovnu kategoriju.\nDominacija svetskih brendova piva\nKada je reč o onima koja spadaju u najvišu cenovnu kategoriju, tu dominiraju poznati svetski brendovi, koji spadaju u kategoriju premium i super premium brendova. Ovakvih uvoznih piva trenutno na našem tržištu ima oko stotinak i to su, opšte govoreći, sve vrhunska piva, po ceni koja je više nego povoljna za ono što nude.\nPrilikom probe deset vodećih uvoznih piva, vodili smo se njihovom prepoznatljivošću, njihovim odnosom cene i kvaliteta, s tim što su odabrana piva koja spadaju u premium i super premium brendove.\nOno što ova piva generalno odvaja od zanatskih piva, a koja su im direktni konkurent, je prepoznatljiv izgled, dostupnost u radnjama, trgovinskim lancima i ugostiteljskim objektima, ali i stalan i nepromenjiv kvalitet, te cena koja je savršeno definisana spram kvaliteta ovih piva.\nVrlo važno je napomenuti da su sva ova piva proizvedena industrijskom metodom spravljanja piva, te da su u njihovoj kreaciji korišćene proverene i često veoma stare recepture, uz pomoć visoke tehnologije i najkvalitetnijih prirodnih i posebno gajenih sastojaka.\nŠta znači UMERENO konzumiranje piva\nBrojne naučne studije dokazale su da je umereno konzumiranje piva delotvorno na odraslog, zdravog čoveka i odraslu, zdravu ženu.\nDva najskuplja piva na svetu\nDanas smo odlučili da vas upoznamo sa onom luksuznom stranom najpopularnije alkoholnog pića Pivo je najpopularnije alkoholno piće na svetu,


Veš za porodilje | Cena i prodaja veša za porodilje | KIDO\nVeš za porodilje je pažljivo skrojen veš od najfinijih materijala, dizajniran tako da bude udoban i prijatan za nošenje nakon porođaja. Veš za porodilje istovremeno pruža nežan dodir koži i svu potrebnu podršku telu nakon porođaja. Pogledajte našu ponudu i kupite veš za porodilje u par klikova putem interneta.\nVeš za porodilje – udoban i praktičan veš koji pruža potporu telu\nVeš za porodilje specijalno je dizajniran tako da pruži svu neophodnu podršku telu ženi nakon porođaja. Telo je nakon porođaja osetljivo, i potrebna mu je adekvatna podrška zbog čega je veš za porodilje dobar izbor za svaku ženu nakon porođaja. U veš za porodilje spadaju grudnjaci za porodilje, kao i mrežaste gaćice.\nMrežasti veš za porodilje omogućava fiksiranje uloška nakon porođaja, tako da možete da se bezbrižno krećete bez straha od pomeranja uloška. Jednostavno se stavljaju i koriste, a pritom su i vrlo udobni i gotovo da se ne razlikuju od standardnog veša po pitanju prijatnosti tokom nošenja.\nGornji deo veša za porodilje predstavlja udobnu potporu, specijalno dizajniranu da pruži podršku gornjem delu tela porodiljama, koji može da bude izuzetno osetljiv u ovom periodu. Veš za porodilje izrađen je od prirodnih materijala koji su zahvalni za lako održavanje i dozvoljavaju koži da diše.\nMrežasti veš za porodilje cena i prodaja u KIDO online shop-u\nZa mrežasti veš za porodilje cena je uglavnom pristupačna svačijem budžetu. Prilikom odabira komada kakav je mrežasti veš za porodilje cena, pak, ne bi trebalo da bude odlučujući faktor u kupovini. Prednost dajte vešu izrađenom od prirodnih materijala koji će vam pružiti adekvatnu udobnost, dugotrajnost ali i mogućnost lakog održavanja.\nPogledajte ponudu KIDO online shop-a i u svega par klikova putem interneta kupite mrežasti veš za porodilje i osigurajte udobno i bezbrižno kretanje u osetljivom periodu nakon porođaja.


vencanje - Srećica - stranica 4\nLepa glumica Penelope Kruz počela je užurbano da se priprema za venčanje, koje bi kako pišu svetski tabloidi, trebalo da bude već sledećeg meseca.\nOna je više od godinu\nBora Đorđević: Planiramo puno dece!\nPonovni susret sa Aleksandrom Savić promenio je iz korena život slavnog rokera i lidera „Riblje Čorbe“ Bore Đorđevića!\nIako su poslednjih nekoliko meseci proveli razdvojeni,\nFolk pevačica Stojanka Novaković Stoja tajno se venčala sa arhitektom Igorom Jovanovićem!\nKako saznaje Press, posle brojnih iskušenja kroz koja su prošli poslednjih\nVesna Pisarović udala se za Ozrena Pupovca!\nHrvatska pevačica brakom krunisala vezu sa sinom lidera Samostalne demokratske srpske stranke Milorada Pupovca!\nPopularna hrvatska pevačica Vesna\nViktorija Bekam finansiraće sestrino venčanje!\nViktorija Bekam odlučila je da za sestrino venčanje odreši kesu, pa se ponudila da sve organizuje i iskešira koliko god treba.\n“Uopšte me ne zanima koliko košta\nIvana Knežević i Marko planiraju da uskoro ozvaniče svoju vezu\nNaš ovogodišnji predstavnik na Pesmi Evrovizije Marko Kon i njegova devojka, glumica Ivana Knežević, odlučili su da nakon šestogodišnje veze uplove u bračne vode.


TUŽILAŠTVO UTVRĐUJE KRIVIČNU ODGOVORNOST "ANTIVAKCINAŠA": U toku pretkrivični postupak protiv javnih ličnosti koje se protive vakcinaciji dece | Ekspres.net\nTUŽILAŠTVO UTVRĐUJE KRIVIČNU ODGOVORNOST "ANTIVAKCINAŠA": U toku pretkrivični postupak protiv javnih ličnosti koje se protive vakcinaciji dece\nViše javno tužilaštvo saopštilo je danas da je u toku pretkrivični postupak protiv više javnih ličnosti koje se protive vakcinaciji dece.\nU saopštenju se navodi da Više javno tužilaštvo u Beogradu - odeljenje za visokotehnološki kriminal " postupa u pravcu utvrđivanja krivične odgovornosti više javnih ličnosti protivnika vakcinacije dece".\nDodaje se da su te javne ličnosti predmet obrade i procesuiranja Odeljenja koje proverava činjenično stanje i prikuplja potrebne dokaze i dokumentaciju kako bi na adekvatan način i u potpunosti bio sproveden i okončan pretkrivični postupak.\n"Ni u ovom kao ni u bilo kom drugom predmetu neće biti ustupaka niti izuzetaka u smislu utvrđivanja krivične odgovornosti i krivičnog gonjenja onih lica koja su izvršila neko krivično delo, a nakon što budu prikupljeni svi relevantni dokazi i sprovedene i druge procesne radnje tužilaštvo će blagovremeno o tome obavestiti javnost", navodi se u saopštenju.\nNa toj listi, između ostalih, nalazi se i nekoliko javnih ličnosti: Mirjana Bobić Mojsilović, Maja Volk, Jelena Karleuša, Miroljub Petrović...\nTužilaštvo male boginje MMR vakcina vakcinacija dece anivakcinaši pretkrivični postupak


Smrdibube traže mesto gde će prezimiti, kako se odbraniti? | Astro sajt\nHome Zanimljivo Smrdibube traže mesto gde će prezimiti, kako se odbraniti?\nSmrdibube traže mesto gde će prezimiti, kako se odbraniti?\nDekan Biološkog fakulteta Željko Tomanović izjavio je u Danu uživo na N1, govoreći o najezdi smdibuba, da se radi o vrstama koje su tropske i kada dođe zima, one nalaze mesta gde će da prezime, što su najčešće stanovi. "Potpuno su bezopasne za ljude, potrebni su im naši stanovi. Treba ih samo izbaciti, ne uzimati ih rukama. Mreže na prozorima su najbolje, nikakvo prskanje nema smisla, vrlo su otporne", rekao je Tomanović.\n"Postoji i zelena etiopska, ali ona je dosta ređa. Mramorasta je u Evropi oko 15 godina, a kod nas oko 5,6. Već tada je skrenula pažnju javnosti, jer se radi o vrstama koje su tropske i kada dođe zima, one nalaze mesta gde će da prezime, tu građani imaju neprijatnosti zbog toga", kaže.\n"Biljim sokovima pre svega. Potpuno su bezopasne za ljude, potrebni su im naši stanovi. Treba ih samo izbaciti, ne uzimati ih rukama. Mreže na prozorima su najbolje, nikakvo prskanje nema smisla, vrlo su otporne. Čak mislim da ne postoji nikakav preparat, nemaju prirodnih neprijatelja, jer ovo nije njihova postojbina. Mada su u Severnu Italiju uneti neki njihovi paraziti koji uništavaju njihova legla, i u Sloveniju, pa je tu bolja situacija", kaže.\n"One ih privlače i na taj način ih love, koncentrišu ih na jedno mesto", kaže.\nIstiče da su delovi grada gde ima mnogo vegetacije naročito ugroženi, a da ih znatno manje ima negde gde je centalni, urbani deo.\n"Neko prskanje za njih nema prosto efekta, nema smisla", kaže on.


Raste trgovinska razmena Srbije i ove zemlje: "Sa 100 miliona na 480 miliona dolara" - Biznis Telegraf.rs\nZamenik ministra poljoprivrede, Sergej Levin, ocenio je da se trgovinski odnosi dve zemlje stabilno razvijaju i rastu u svim oblastima\nMinistar poljoprivrede, Branislav Nedimović, izjavio je da danas i sutra očekuje dobre razgovore ruskih i srpskih kompanija i nove prilike za povećanje trgovinske razmene u oblasti poljoprivrede.\n- Posle potpisivanja sporazuma o trgovinskoj razmeni sa Ruskom federacijom, trgovinska razmena u sektoru agrara je sa 100 miliona dolara porasla na 480 miliona dolara - rekao je Nedimović na otvaranju Agroindustrijskog foruma Rusije u Beogradu.\nOn je dodao da su mnoge inostrane firme, pre svega iz EU, koje nisu imale pristup ruskom tržištu, pokušale da zloupotrebe sporazum, ali da je to uspešno sprečeno. "Pohapsićemo sve koji se time bave, jer moramo da zaštitimo sporazum koji nam omogućava da više od 90 odsto roba izvozimo u Rusiju bez carina".\nZamenik ministra poljoprivrede, Sergej Levin, ocenio je da se trgovinski odnosi dve zemlje stabilno razvijaju i rastu u svim oblastima, uključujući poljoprivredu.\n- Imamo veliki potencijal za dalji razvoj trgovine, a tome doprinose postojanje političke volje, istorijske veze naših naroda i klimatski uslovi koji vladaju u Rusiji. Daljem rastu trgovinskih veza doprineće današnji događaj i prisustvo vodećih ruskih kompanija u oblasti agroindustrije", izjavio je Levin.\nDodao je da je tokom trajanja trodnevnog Foruma planirano više od 200 razgovora kompanija dveju zemalja. Potpredsednik Privredne komore Srbije, Miroljub Aleksić, rekao je da je Rusija jedan od najvećih spoljnotrgovinskih partnera Srbije i da je robna razmena pre pandemije prešla tri milijarde dolara.\nDodao je da je prošle godine naš izvoz u Rusiju dostigao 4,15 milijardi dolara, a uvoz iz Rusije prešao dve milijarde. "Dodatni impuls tome biće potpisivanje spoljnotrgovinskog sporazuma sa Evroazijskom ekonomskom unijom, što će nam omogućiti izvoz na još veće tržiste nego što je rusko", ocenio je Aleksić.


F1: Start u Australiji: Hamilton, Fetel, Botas - Nacionalna Klasa\nYou are here : Home / Vesti / Vesti iz formula takmičenja / F1: Start u Australiji: Hamilton, Fetel, Botas\nKategorija: Formula Vesti Objavljeno subota, 25 mart 2017 09:26 Autor Marko Todorović Pogodaka: 114 Kvalifikacije za prvu trku sezone su bile prilično napete u poređenju sa kvalifikacijama od prošle godine, ali je rezultat približno isti. Hamilton na prvoj, Fetel na drugoj i Botas na trećoj poziciji. Interesantno je to što su Mercedes i Ferari u istoj sekundi pa možemo očekivati dobre borbe, ili da im se barem nadamo.\nHamilton je postavio dobro vreme već u prvom pokušaju u Q3, dok je iza njega bio novi klupski kolega, Valteri Botas, a na trećem mestu možda i najveći rival za 2017. Sebastijan Fetel u Ferariju. Q3 je na kratko bio prekinut zbog izletanja Danijela Rikarda, koji je izgubio zadnji kraj bolida na izlasku iz krivine i preko šljunka došao do ograde pored staze gde je udario zadnjim krajem. Ovo je bio kraj za domaćina u Australiji i Rikardo mora startovati sa 10. pozicije, uz pretpostavku da neće menjati menjač, što se možda i može desiti zbog oštećenja bolida. Posle restarta Botas je popravio svoje najbolje vreme i uz par grešaka je uspeo da izbije na prvu poziciju, ali samo na kratko, Hamilton se u drugom pokušaju popravio i postavio najbolje vreme. Pred kraj kvalifikacija Fetel je takođe popravio svoje vreme i postavio se između dva vozača Mercedesa, sa nešto preko 0.2s zaostatka. Sa četvrtog mesta krenuće drugi Ferari, Kimi Rajkonen, koji nije bio previše zadovoljan ponašanjem bolida na kvalifikacijama. Red Bul je pomalo razočarao, pored Rikarda koji je izleteo, Verštapen nije mogao bolje od petog mesta, pa treba očekivati dosta napretka u Red Bulu tokom prvih par trka. Odličan rezultat postavio je Roman Grožean u Has bolidu, a uspeo je da osvoji šesto mesto sa 0.6s sporijim vremenom od Red Bulovog vozača. Iza njega će startovati Felipe Masa u Vilijamsu, čime je vozač iz Brazila i "neuspešni" penzioner dokazao da ima još šta da pokaže u F1. Odlične kvalifikacije su imali i u Toro Roso ekipi, a oba njihova vozača su uspeli da se plasiraju u Q3. Sajnc će krenuti kao osmi, a Kvijat kao deveti, pa se čini dobra odluka da ove godine koriste aktuelni Renoov motor umesto starije generacije Ferarijevog agregata. Serhio Perez i Niko Hulkenberg i pored činjenice da nisu više timske kolege ostaju nerazdvojni kada je start u pitanju. Perez će u Fors Indiji startovati sa 11. pozicije, dok će Hulkenberg u svom prvom nastupu za Reno krenuti kao 12. Hulkenberg je imao plasman u Q3, ali ga je Grožean odličnim krugom u Q2 izbacio iz daljeg toka kvalifikacija. Alonso je uspeo da izvuče start sa 13. mesta za posrnuli Meklaren, dok će njegov klupski kolega, Vandorn, morati da startuje sa 18. pozicije. Dobre kvalifikacije imao je i Antoni Đovanazi u Zauberu, koji nastupa umesto povređenog Paskala Verlena. Novajlija će krenuti sa 16. mesta, a mogao je i pobediti klupskog kolegu Eriksona, ali je imao izletanje dve krivine pred kraj najbržeg kruga. Prva trka sezone kreće u nedelju u 7 časova po srednjeevropskom vremenu.


Moto GP ludilo: Markezova neverovatna vožnja i katastrofalan pad - AutoExclusive - Auto vesti, Novi, Luksuzni, Polovni automobili...\nMoto GP ludilo: Markezova neverovatna vožnja i katastrofalan pad\nMladi Markez koji trenutno ima 27 godina je šestostruki svetski šampion i trenutno dominira Moto GP klasom i teško da će neko moći da mu parira. On je uspeo da se pokaže pred legendama kao što je Valentino Rosi i poznati „Doktor“ je rekao par puta da smatra da je Markez vozač koji će oboriti sve rekorde.\nNa jučerašnjoj trci u Heresu, Markez je upravo dokazao zbog čega je živa legenda. Na samom startu trke, Markez je uleteo u duel sa Fabijom Kvartararom i uspeo da se probije na prvo mesto, ali posle samo nekoliko krugova, njegov motor je proklizao i on je izleteo na 4. krivini staze.\nNa čuđenje svih, on je uspeo da ostane na motoru, ali je bio poslednji u moto koloni. Tada je usledila prava predstava koja nas je ostavila bez teksta. Markez je uspeo da neverovatnom brzinom prestigne sve ispred njega i da dođe na treću poziciju pred sam završetak trke.\nOstala su još samo 3 kruga do kraja, a on je spremao da napadne Maverika Vinjalesa, koji je držao drugo mesto. Međutim, tada je naišla 4. krivina u kojoj je Markez ponovo izgubio kontrolu i silovito pao sa motora.\nPrilikom pada, Markez se ugruvao i vidno je bio povređen, a kasnije je utvrđeno da je slomio rame i da će morati na operaciju. Nadamo se da ga ova povreda neće mnogo usporiti u ovoj sezoni.\nPogledajte trenutak kada je Markez izgubio kontrolu:


Vrednosti i vizija | Pravno finančna hiša Ekspekta\nStručnost obezbeđujemo kontinuiranom edukacijom zaposlenih. Trudimo se da pronađemo jednostavna i pragmatična rešenja i za najzahtevnije probleme naših klijenata. Zaposleni nastojimo da na transparentan i efikasan način pružamo informacije i mišljenja koja služe zaštiti pravnih interesa naših klijenata.\nButičnost i diskretan pristup ogleda se u prefinjenom i specijalizovanom uspostavljanju partnerskog odnosa sa pojedinačnim klijentom.\nOdzivnost prvenstveno shvatamo kao poslanstvo da uvek pomažemo drugima, dakle bez obzira na njihov pogled ili mišljenje. To pokušavamo da obezbedimo što je moguće bržim odgovorima na probleme naših klijenata. Takođe veliki naglasak stavljamo na fleksibilnost, jer ova vrsta posla zahteva reagovanje u bilo kom trenutku i na bilo kom mestu.\nPoštovanje pokazujemo radom u kolektivnom duhu, uzimajući u obzir različita mišljenja i stavove i otkrivajući rešenja koja su usmerena ka zajedničkom cilj.\nVizija je postati najkvalitetniji partner i shodno tome prvi izbor preduzećima i preduzetnicima u upravljanju potraživanjima i pravnom savetovanju u zemlji i inostranstvu. Zadovoljstvo domaćih klijenata je za nas najveći podsticaj za ulazak na strana tržišta, a to je ujedno i najveći kratkoročni cilj našeg preduzeća.\nOsnovni aspekt naše kulture je takođe volonterski rad pro bono. Svesni smo da je dobar pravni savet često nedostupan širokom krugu ljudi, što nije u redu. Ekspekta svakog meseca posveti nekoliko sati za pro bono pravnu pomoć onima koji nisu u mogućnosti da plate pravni savet.


Mosna | Za media\nMajdanpek: Novo dečije igralište u Mosni (FOTO)\nMesna zajednica Mosna je u saradnji sa lokalnom samoupravom i firmom Eko pro iz Gajdobre, za najmlađe meštane ovog sela, staro igralište zamenila novim. Stare ljuljaške, tobogani i klackalice zamenjeni su novim spravama i za nekoliko dana biće sve kompletirano i otvoreno za decu. Vrednost projekta je oko 517.000 dinara.Više\nPročitaj više o Majdanpek: Novo dečije igralište u Mosni (FOTO)\nMosna, selo nedaleko od Donjeg Milanovca u opštini Majdanpek, jedno je od retkih koje je nekada bilo pravi industrijski centar sa fabrikama u kojima je radilo više od 1.500 zaposlenih. I danas ovo selo opstaje zahvaljujći proizvodnim pogonima koji zapošljavaju uglavnom meštane Mosne.Više\nPročitaj više o Dve industrije u selu Mosna (VIDEO)\nMesna zajednica Mosna nedavno je u okviru projekta prekogranične saradnje Rumunija - Srbija dobila specijalizovano vatrogasno vozilo vrednosti 154 hiljade evra, dok je celokupni projekat 225 hiljada evra. Vozilo je visoke klase i osim što gasi požare vodom i penom može biti korisno i u slučaju saobraćajnih nezgoda. Opština Majdanpek koju karakteriše velika površina pod šumama, u kojima tokom leta...Više\nPročitaj više o U okviru projekta prekogranične saradnje Rumunija-Srbija u Mosnu stiglo specijalizovano vatrogasno vozilo (VIDEO)


Ove zgrade moraće da se obnove - Boom93\nDotrajale stambene zgrade u Požarevcu moraće da se urede o trošku stanara, a Grad će radove sufinansirati do 90 odsto vrednosti. Određene su prve zgrade u strogom centru koje će se obnavljati uz sufinansiranje iz budžeta.\nU okviru zakonskih izmena kojima je regulisana obaveza upravljanja i održavanja stambenih zgrada, Skupština Grada Požarevca je na poslednjoj sednici usvojila i prvu odluku o urbanističkoj zoni kojom se Skupštinama četiri stambene zgrade nalaže da donesu program održavanja zgrada i konkurišu na predstojećem konkursu za sufinansiranje obnove fasada koje će raspisati grad.\nReč je o stambenim zgradama na početku ulice Tabačka čaršija sa leve strane i ulazu na početku Drinske ulice sa desne strane. Ove zgrade su ocenjene kao dotrajale i moraće da se obnavljaju u javnom interesu u oblasti stanovanja.\nInače, javni interes u oblasti stanovanja podrazumeva predstavlja sprečavanje štetnih posledica po život ili zdravlje ljudi, imovinu veće vrednosti i okoline, kao i estetskog izgleda zone i trga na kome se zgrada nalazi.\nZa zgrade u Tabačkoj čaršiji, brojevi 1, 3 i 5 i Trg oslobođenja broj 3 određena je urbanistička zona i formirana komisija čiji je zadatak bio da sačini Elaborat o stanju stambenog fonda. U Elaboratu je sagledano stanje ovih zgrada koje su izgrađene 1965.godine, a ocenjeno je da su dotrajale jer 53 godine nisu obnavljane. Takođe su detaljno navedeni radovi koji su nužni da se izvedu, bez cene troškova koji bi trebalo da se naknadno utvrde.\nElaborat je osnov da skupštine stanara donesu Program održavanja zgrade u 2018.godini i sa dokumentacijom učestvuju na konkursu koji će raspisati gradska uprava.\nInače, odluke o načinu i uslovima za sufinansiranje obnove stambenih i poslovnih zgrada u Požarevcu i Kostolcu, predviđeno da grad može od 10 do 50 odsto, izuzetno do 80 procenata da učestvuje u sufinansiranju obnove fasada stambenih i stambeno poslovnih zgrada. Ovo se odnosi na zgrade koje imaju minimum 5 stanova i jedan poslovni prostor.\nMeđutim, na poslednjoj sednici izmenjena je i ova odluka, pa je u centračnoj zoni zbog urbanističkog značaja, učešće iz budžeta povećano na 90 odsto!\nZanimljivo je da za murale na ovim zgradama ne postoji tehničko rešenje kojim bi se sačuvali, a ta problematika nije sagledana na odgovarajući način prilikom njihove izrade. Tako da ispada da smo bespotrebno izdvajali novac iz budžeta i oslikavali fasade slikama koje će ostati sačuvane samo godinu dana.\nSpojilo se nespojivo u Požarevcu


24sata.info - Biščević-Tokić: Sraman odnos Vlade KS prema porodiljama i porodicama s djecom\nAutor T. C. 16. 09. 2019. • 20:35\nU saopćenju za javnost Kantonalnog odbora SDA Sarajevo se navodi da je potpuno iracionalno i neodgovorno da Vlada koja ima na raspolaganju milijardu i 55 miliona KM budžeta, što je mnogo više nego sve ranije Vlade - izdvaja tek po 20 KM za ovako osjetljivu kategoriju. Dodaju da je običan laboratorijski pregled 30 KM.\n- Kada gledamo ukupna sredstva, ova Vlada je u Budžetu predvidjela dvostruko više novca za podršku nekim revijalnim, luksuznim manifestacijama, nego za podršku neosiguranim porodiljama - navodi se u saopćenju.\n- Zatim sam tražila da se poveća dječiji doplatak s trenutnih 42 na makar 70 KM po djetetu, kako bi se koliko-toliko olakšalo porodicama s djecom, s obzirom na rast životnih troškova i potrošačke korpe. Fortina vlada je i to odbila - navodi se.\n- Kao zastupnica, insistirat ću na sjednici 25. septembra da se podrška za zdravstveno neosigurane porodilje znatno poveća. Novca u Budžetu KS ima i više nego dovoljno, i za što ga trošiti, ako ne za zdravstvenu njegu porodilja - zaključila je ona, saopćeno je iz KO SDA Sarajevo.


Misija Instituta za zaštitu bilja i životnu sredinu - IZBIS\nMisija Instituta za zaštitu bilja i životnu sredinu\nNaučnoistraživačka delatnost Instituta za zaštitu bilja i životnu sredinu će i dalje biti usmerena na interdisciplinarna i multidisciplinarna istraživanja u cilju konkurentnog pristupa konkursima za projekte u okviru programa Fonda za nauku koji su definisani na osnovu strategije naučnog i tehnološkog razvoja Republike Srbije, pametne specijalizacije i ostalih sektorskih strategija relevantnih za razvoj društva. Potencijal Instituta će biti usmeren ka sprovođenju istraživanja u cilju unapređivanja znanja i inovacija u okviru oblasti hrane za budućnost – visoko tehnološka proizvodnja. U okviru prioritetnih oblasti biće i zaštita životne sredine i ekologija sa podizanjem kvaliteta istraživanja i transfera znanja i tehnologije. U cilju diverzifikacije tema i pristupa u istraživanjima, kao i transferu znanja i edukaciji mladih istraživača, Institut je usmeren ka održavanju i unapređenju postojećih saradnji sa visokoškolskim ustanovama i drugim institutima u zemlji i svetu i podsticanju uspostavljanja novih.\nAktivnost istraživača će biti usmerena ka intenziviranju naučnog povezivanja sa međunarodnim laboratorijama, istraživačkim grupama i privatnim sektorom radi formiranja projektnih konzorcijuma u cilju pripremanja i realizacije istraživačko-razvojnih projekata finansiranih iz različitih nacionalnih i međunarodnih fondova. Takođe, aktivnost Instituta će biti usmerena i ka razvijanju kapaciteta za akreditaciju centara izvrsnosti u okviru organizacionih celina Instituta koji ostvaruju vrhunske i međunarodno priznate naučne rezultate i koji imaju razvijenu međunarodnu naučnu saradnju. Institut će nastaviti s pokrenutom inicijativom pridruživanja Univerzitetu u Beogradu, sa ciljem strateškog pozicioniranja i kreiranja mogućnosti za alternativne izvore finansiranja naučnoistraživačke delatnosti koja će doprineti unapređenju naučnoistraživačkih kapaciteta i uticajnosti Instituta u domaćoj i međunarodnoj naučnoj mreži.\nS druge strane, trenutno angažovanje pojedinih istraživača kao gostujućih ili akreditovanih predavača na doktorskim studijama Biološkog fakulteta Univerziteta u Beogradu i održavanja praktične nastave za predmet Molekularna sistematika, može prerasti u mogućnost uključivanja celog Instituta, kadrovski i opremom, u izvođenje nastave ili praktičnih vežbi za studente doktorskih studija. Institut će nastaviti da kroz podsticanje kreativnosti i inovativnosti konstantno podiže kvalitet naučnih istraživanja. U tom procesu planira se da Institut dalje jača naučnoistraživačke kapacitete projektnim angažovanjem perspektivnog istraživačkog podmlatka, ulaganjem u opremu i infrastrukturu, kao i kontinuiranom edukacijom istraživača kako bi osigurao poziciju vodeće institucije u oblasti zaštite zdravlja bilja i zaštite životne sredine. Izvore kapitalnih investicija Institut će na prvom mestu tražiti kroz konkurisanje za nacionalne projekte Fonda za nauku i Fonda za inovacionu delatnost, programe Ministarstva poljoprivrede, šumarstva i vodoprivrede i Ministarstva za zaštitu životne sredine, kao i međunarodne projekte i donacije. Saradnja u oblasti inovacija i transfera znanja sa privrednim subjektima u Srbiji i zajedničko konkurisanje na projekte Fonda za inovacionu delatnost uspostaviće saradnju koja može stvoriti prilike u kojima će privredni subjekti investirati u opremu ili usavršavanja istraživača, ili kroz suvlasništvo u intelektualnoj svojini i patentima koje će ostvariti profit i omogućiti akumulaciju sredstava za kapitalne investicije.\nProgram rada i razvoja Instituta počiva na unapređenju i prenošenju znanja i tehnologija zbog čega su mladi istraživači, doktorandi i stipendisti, od izuzetnog značaja za razvoj Instituta. Primarno angažovanje mladih istraživača biće zasnovano na programima od opšteg interesa u skladu sa Zakonom o nauci i istraživanjima, kao što su program podsticanja i stipendiranja mladih i nadarenih za naučnoistraživački rad; program usavršavanja kadrova za naučnoistraživački rad; program projektnog finansiranja doktorskih akademskih studija i kroz programe Fonda za nauku Republike Srbije. Unapred jasno definisana istraživanja omogućiće usmerenu obuku mladih istraživača za oblasti od opšteg interesa za privredu i društvo.


Petersen: Ne može se govoriti o rezultatima procene standarda\nSavjet bezbjednosti UN-a razmatraao napredak u primjeni standarda demokratskog društva na Kosovu što je ujedno bila i poslednja "tehnička procjena" ostvarenog, uoči sveobuhvatne analize, koja će biti obavljena tokom ljeta. Generalni sekretar UN-a Kofi Anan, u svom izvještaju Savjetu bezbjednosti izrazio je zabrinutost zbog činjenice da Kosovo još nije u potpunosti ispunilo ni jedan od osam standarda demokratskog društva na kojima insistira Svjetska organizacija, ali je izrazio zadovoljstvo zbog nastojanja privremenih kosovskih institucija da sprovedu postavljene standarde.\nNakon današnje sjednice nije objavljena posebna izjava predsjedavajućeg, ali je nakon sjednice, u društvu šefa UNMIK-a Sorena Jesen-Petersena, danaski ministar inostranih poslova Per Stig Meler – saopštio da Savjet bezbjednosti podržava izvještaj generalnog sekretara Ujedinjenih nacija kojim je za ljeto najavljena sveobuhvatna revizija standarda demokratskog društva na Kosovu. Ukoliko ta procena bude pozitivna, razgovori o statusu Kosova bi, prema najavama Svjetske organizacije, mogli da počnu na jesen.\nŠef misije UN na Kosovu Soren Jesen Petersen kazao je novinarima nakon zasijedanja da je Savjet bezbjednosti uputio jasnu poruku da se ne može unaprijed govoriti o rezultatima procjene standarda i da kosovski lideri moraju da shvate ozbiljnost upozorenja da se ne može ići naprijed ako manjine u kosovskom društvu ne budu uživale slobode i ljudska prava koja važe u Evropi. Petersen je rekao kako očekuje da će Generalni sekretar UN već tokom naredne sedmice naimenovati specijalnog izaslanika koji će nadgledati procjenjivanje standarda. Vlasti u Beogradu, podvukao je Petersen, moraju igrati konstruktivnu ulogu i ohrabriti Srbe na učešće u kosovskim institucijama. Petersen je na to posebno ukazao u svom obraćanju Savjetu bezbjednosti:\n“Želim da kažem da 15 meseci posle martovskih nereda "nema pravog poziva iz Beograda da se kosovski Srbi vrate na Kosovo. Siguran sam da bi se mnogo više Srba vratilo ako bi Beograd poslao jasan pozitivan signal kosovskim Srbima ", ocijenio je Petersen, koji je pored toga u uvodnom izlaganju ocijenio da se na Kosovu mnogo toga mora učiniti, posebno na zaštiti manjina i procesu povratka raseljenih - ali je rekao da je siguran da će se situacija na Kosovu postepeno i konstantno poboljšavati, jer postoji volja privremenih institucija da stvore istinsko multietničko društvo.\n”Predstavnik Sjedinjenih država Stjuart Holiej je, uz saglasnost sa ocjenom generalnog sekretara Kofija Anana da standardi nisu u potpunosti ostvareni, rekao kako vjeruje da se Kosovo nalazi "na pravom putu".\nOcjenu implementacije standarda ne bi trebalo prejudicirati i uzeti "zdravo za gotovo", već bi trebalo nastaviti proces stvaranja i stabilizacije multietničkog društva – kazao je predstavnik Sjedinjenih država.\nRuski predstavnik u Savjetu bezbjednosti kazao je da vjeruje "Beograd želi da učestvuje i igra važnu ulogu u procesima na Kosovu" uz ocjenu da je rešavanje problema Kosova veliki test za međunarodnu zajednicu i da bi status trebalo tražiti uz koordinaciju sa Kontakt grupom i u okvirima koji će garantovati stabilnost.\nBritanski ambasador Emir Džons Peri ponovio je poziv većine diplomatkih predstavnika Beograd - da kosovske Srbe ohrabri da se uključe u rad kosovskih institucija. Britanski diplomata je kazao i kako bi u razmatranju budućeg statusa Kosova trebalo imati u vidu i nezavisnost kosova kao opciju, ali da će medjunarodna zajednica pozdraviti "svako rješenje o kojem se zainteresovane saglase”.\nPo riječima ambasadora Luksemburga – koji je govorio i u svojstvu predsjedavajućeg EU – Briesl će nastaviti da se angažuje u izgradnji i stabilizaciji multietničkog Kosova, koje – kako je rekao – bez obzira na status, mora imati evropsku perspektivu.\nPredstavnik Beograda, šef koordinacionog centra za Kosovo, Nebojša Čović pozdravio je politički izveštaj Kofija Anana kao izbalansiran, ali je kritikovao navode šefa UNMIKa i poteze koji, kako je rekao ugrožavaju kredibilitet međunarodne prelazne uprave i dovode u sumnju njenu nepristrasnost. Čović je u tom kontekstu, između ostalog naveo odluku o formiranju Kosovskog foruma u okviru priprema albanske strane za predstojeće pregovore o statusu Kosova.\n“Time se grubo krši rezolucija 1244 Savjeta bezbjednosti UN”, kazao je Čović.\nČović je nakon sjednice novinarima rekao da se Srbi uključiti u rad kososvkih institucija, ako im međunarodna zajednica przuži garancije da Kosovo neće biti nezavisno.\nŠef danske diplomatije Per Stig Meler rekao je novinarima da su on i Nebojša Čović saglasni da svako rešenje za Kosovo mora doprinijeti normalizaciji i stabilizaciji regiona koji mora da ostvari svoje evropske ambicije. Rešavanje pitanja Kosova približiće Srbiju i cio region evropskim integracijama, kazao je Per Stig meler, koji je predsjedavao sjednicom .


Čanak: Tražićemo smenu Pastora | Autonomija\nČanak: Tražićemo smenu Pastora\nOptužio Pastora da je tri puta izdao koalicione partnere i da je kukavica\nPredsednik Lige socijaldemokrata Vojvodine (LSV) Nenad Čanak izjavio je za da će njegova stranka tražiti smenu Ištvana Pastora sa mesta predsednika Skupštine Vojvodine.\nČanak je za Radioteleviziju Vojvodine rekao je da je Pastor tokom septembra, oktobra i novembra tri puta “izdao” svoje koalicione partnere.\nPosebno mu je zamerio to što se nije pojavio na protestu pokrajinskih poslanika zbog pritvaranja šefa poslaničke grupe Demokratske stranke Borislava Novakovića.\n„I sad Pastor neće da dođe na skup zbog pritvaranja poslanika koji je glasao za njegov izbor na to mesto, istovremeno sa mnom neće ni da razgovara, a paralelno s tim u Budimpešti saopštava rezultate izbora za nacionalne zajednice u Vojvodini”, rekao je Čanak.\nDodao je da nije spreman na to da predsednik pokrajinskog parlamenta bude “neko ko će sutra da pobegne glavom bez obzira” čim dođe do problema.\n„Predsednik skupštine, bez obzira iz koje je stranke, ako je njegov poslanik u zatvoru, mora da pita šta se desilo. Ali, Pastor to nije uradio“, istakao je predsednik LSV.\nČanak je ocenio da nije jasno da li je SVM danas nacionalna stranka građana Vojvodine mađarske nacionalnosti, ili “peštanska stranka, odnosno njena ispostava u Vojvodini“.\n“Jer, dešava se to da SVM ima poslanika u Evropskom parlamentu iako Srbija nije članica Evropske unije“, naveo je on.\nPonovio je da smatra da LSV-u, s obzirom na broj poslanika u Skupštini Vojvodine, pripada mesto predsednika parlamenta, ali je, kako je naveo, DS to mesto posle izbora ustupila SVM-u.


Digitalizacija poslovanja u fokusu "IT4Business 2021" konferencije | (Vesti - 25. 11. 2021) Subotica.com\nDigitalizacija poslovanja u fokusu "IT4Business 2021" konferencije\n25.11.2021. u 12:45h\nOvogodišnja "IT4Business" konferencija okupila je oko 180 učesnika, koji su imali priliku da poslušaju predavanja sedam stručnjaka iz različitih oblasti privrede, da međusobno razmene pozitivna i negativna iskustva o digitalizaciji, te tako unaprede svoje poslovanje.\nU vremenu potpune dominacije interneta, digitalizacija poslovanja je postala imperativ za mnoge preduzetnike, bez obzira na to iz koje grane privrede potiču. To je uočila i naša sugrađanka Bojana Đukić, koja je marketing menadžerka firme čije poslovanje pokriva prodaju fitnes opreme, te centre za treniranje i oporavak sportista i rekreativaca. Kako nam je objasnila, iako njihovo poslovanje pre svega podrazumeva direktan kontakt sa korisnicima, zbog novonastale situacije sa pandemijom virusa kovid-19 to se vrlo brzo promenilo, zbog čega su osetili potrebu da poboljašaju svoje poslovanje na internetu.\n- Situacija sa kovidom je doprinela tome da ljudi više treniraju kod kuće i nama se posao povećao na internetu, odnosno poručivanje putem interneta je bilo primarno u vreme kada su teretane bile zatvorene. To nas je nateralo da razmišljamo više u pravcu poboljšanja veb prodavnice i zato sam došla na konferenciju, da bih saznala ako sam napravila neke greške u celom tom procesu, da ih naučim i ispravim, ali i nešto novo u IT domenu što bismo mogli da iskoristimo za naše poslovanje - objasnila je Đukić svoje motive za dolazak na konferenciju.\nUpravo je o najčešćim greškama koje preduzetnici prave u onlajn prodaji govorio Miroslav Varga, predavač iz Osijeka, koji se tokom gotovo dve decenije rada u "Escape" studiju specijalizovao za korišćenje "Google" alata. Kako je predočio, sve se svodi na nedovoljno testiranje i merenje poslovanja, odnosno da preduzetnici umesto statističkim podacima, svoje poslovanje često procenjuju na osnovu subjektivnog doživljaja.\n- Tržište brojkama jasno kaže šta mu se sviđa, a šta mu se ne sviđa - istakao je Varga, dodajući da ga nije sramota da govori o svojim greškama, jer je iz tog iskustva najviše naučio. - Pričao sam o tome šta smo sve krivo napravili, a to je bitno, jer vidim da iz godine u godinu ljudi ponavljaju te greške, koje smo mi napravili i ispravili, i onda je jako dobro doći na ovakvu konferenciju i saznati šta ne bi trebalo uraditi, jer to nekada može da ušteti nekoliko hiljada evra u onlajn oglašavanju - kazao je Varga.\nKonferencija "IT4Business", koja se održava po treći put u našem gradu, ove godine je okupila 100 učesnika koji su predavanja slušali uživo i još oko 80 preduzetnika koji su je pratili putem video prenosa, a po rečima Olivera Guganovića, menadžera Informatičko-tehnološkog klastera Subotica koji je organizovao konferenciju, događaj je ovog puta prevazišao granice našeg grada, budući da su se učesnici prijavljivali sa prostora celog Balkana.\n- Polovinu učesnika činile su IT kompanije, a drugu polovinu kompanije koje imaju vrlo tradicionalan način poslovanja i koje se bave potpuno drugačijim stvarima i nemaju nikakve veze sa programiranjem. Tako smo i birali predavače, odnosno razmišlali smo šta bi svim našim preduzetnicima bilo korisno i zanimljivo da čuju, a to je svakako digitalizacija poslovanja, koja je vodeći trend u svetu i svako bi na neki način trebalo da digitalizuje svoje poslovanje ukoliko planira da bude konkurentan na tržištu. Pokrili smo i teme koje se tiču digitalizacije logistike, agilnog poslovanja, poljoprivrede, a imali smo i teme koje se tiču edukacije zaposlenih. Time smo obuhvatili teme koje smatramo da su korisne i da mogu da pomognu privrednicima iz Subotice, a i šire, koji žele da unaprede svoje poslovanje - rekao je Guganović.\nKonferencija "IT4Business 2021" se održala na Velikoj terasi na Paliću, a učešće je bilo besplatno, uz obaveznu prethodnu prijavu.\nPostavljeno pre 2 dana i 1 čas\nkonferencija informaciono tehnološki klaster it4business konferencija


Dodik: U BiH ne može biti oružanog sukoba, jedino ako NATO interveniše\nSrpski član Predsjedništva BiH Milorad Dodik poručio je da u BiH ne može biti oružanog sukoba, osim eventualne intervencije NATO-a.\n- Ne može biti oružanog sukoba, jedino ako NATO bude neku intervenciju radio, ali ostalo ne. Mi već 25 godina živimo u miru, u posljednjih 15 godina u BiH nema nijednog masovnijeg ekscesa na nacionalnoj osnovi, da je učestvovalo pet ljudi s jedne ili druge strane - rekao je Dodik za TV "Prva".\nO tome da li Republika Srpska može blokirati funkcionisanje BiH, Dodik je rekao da će biti put ka nezavisnosti kada se na to odluče.\nZa referendum je rekao da će jednog dana sigurno biti, da će doći vrijeme da će se održati ili tokom noći sazvati sjednicu Narodne skupštine i završiti svoj posao. "To će se sve dešavati politički, naravno, ništa nasilno", dodao je Dodik.\nOn je objasno da je Republika Srpska pod pritiskom dala saglasnost da se uvede indirektni porez, ali da, kao strana potpisnica, ima pravo i da izađe iz toga, jer on nije predviđen Ustavom BiH.\n- Muslimani hoće da naprave državu i da ukinu entitete. Mi nećemo. Ustav kaže da smo mi fiskalno suvereni i jednog dana izaći ćemo iz toga i nećemo ni korak dalje od Ustava - rekao je Dodik.\nOn je primijetio da dio međunarodne zajednice čini sve da pokaže da su Srbi manje vrijedni ljudi sa manjim intelektualnim i civilizacijskim dostignućima te istakao da je Republika Srpska pokazala svoju sposobnost da upravlja krizom.\nZa visokog predstavnika je rekao da ga biraju strane potpisnice Dejtonskog sporazuma, među kojima i Republika Srpska, te da će, ako Srbija i Srpska pristanu da potvrde nelegalno izabranog visokog predstavnika Kristijana Šmita, onda sebe eleminisati kao strane iz daljeg procesa.\nOn je ukazao da činjenica da BiH nema budžet u avgustu pokazuje kakva je država i zaključio da nema stabilnosti na prostoru BiH dok se narodi na tom prostoru ne raziđu.\n- Muslimani i Hrvati ne mogu nikako zajedno. Federacija BiH nikako ne funkcioniše. BiH ne funkcioniše jer Bošnjaci hoće zemlju samo za sebe, to ne dozvoljavaju Srbi, a neće ni Hrvati. Međunarodna zajednica konstatno mešetari i krši međunarodno pravo - rekao je Dodik.\nDodik je podsjetio da BiH nikada nije bila država sama za sebe već uvijek organizaciona jedinica pod nekom velikom silom te ukazao da je Zapad, koji je činio sve da uništi komunizam, ostavio komunističke granice i sjeme razdora.


Glavni tužilac Haškog tribunala, Serž Bramerc, na jednoj od sednica Saveta bezbednosti UN\nGlavni tužilac Haškog tribunala Serž Bramerc zatražio je u Beogradu od zvaničnika Srbije izručenje troje radikala koji su optuženi za nepoštovanje Haškog tribunala. Bramerc je ocenio da taj problem vremenom neće nestati, a u zvaničnim saopštenima sa sastanka nije se mogao videti nikakakv direktan odgovor Beograda na te zahteve.\nU zvaničnom saopštenju sa sastanka Bramerca i premijera Srbije Aleksandra Vučića, na kome je razgovarano o izveštaju tužioca za Savet bezednosti UN, ne pominje se eventualna Vučićeva reakcija na Bramercove konkretne zamerke i zahteve, već se ponavlja da je Srbija posvećena otkrivanju počinioca ratnih zločina.\n"Vučić je istakao da je Srbija posvećena borbi za otkrivanje onih koji su počinili ratni zločin, njihovom kažnjavanju, kao i da je spremna za punu regionalnu saradnju u cilju otkrivanja počinilaca", kaže se u zvaničnom vladinom saopštenju.\nU istom tonu je i saopštenje sa sastanka Bramerca se ministrom unutrašnjih poslova Nebojšom Stefanovićem - Saradnja MUP-a i Tribunala je dobra i postoji prostor za njenim unapređenjem. Saopšteno je da je Stefanović rekao i da je Srbija opredeljena da se svi oni koji su počinili ratne zločine privedu pravdi. Troje traženih radikala nije pomenuto.\nRazmatranje Bramercovog izveštaja, SB UN će razmatrati u početkom decembra.\nPortal Insajder.net u petak javlja da je Bramerc od vlasti Srbije zatražio i dodatne informacije od kojih će zavisiti njegov naredni izveštaj SB UN. Rekao je da postoji sumnja u postojanje političke volje za procesuiranje ratnih zločina, primećujući da Srbija već dugo nema tužioca za ratne zločine, kao i da je problematičan stav pojedinih političara da se ratni zločinci dočekuju kao heroji.\n"U zavisnosti od odgovora koje ću u narednim danima dobiti, izveštaj će biti podjednako kritičan kao i prethodni ili ću u njemu izraziti nadu", rekao je Bramerc za Insajder.\nGovoreći o odluci Tribunala da se izruče troje članova Srpske radikalne stranke, Bramerc je rekao da je za njega kao pravnika ta situacija kristalno jasna i da će Srbija kao članica UN morati da sarađuje.\n"Sve članice UN imaju obavezu da sarađuju sa Haškim tribunalu i Srbija tu nije izuzetak. Moj stav je u tom pogledu jasan a to je da nema alternative za Srbiju da pre ili kasnije postupi po odluci suda u ovom slučaju. O tome sam razgovarao i sa srpskim zvaničnicima", rekao je Bramerc.\nJoš pre šest meseci on je saopštio da je zabrinut zbog činjenice da nije postavljen tužilac za ratne zločine kao i zbog kadrovskih resursa u tužilaštvu za ratne zločine i delovima policije koji se bave istraživanjem tih zločina, a Bramerc sumnja i u postojanje političke volje za sprovođenje nacionalne strategije za procesuiranje ratnih zločina.\n"Ono o čemu sam sa njima razgovarao je da se stiče utisak da se sve manje pažnje poklanja pitanju procesuiranja ratnih zločina. Stav pojedinih političara da se ratni zločinci dočekuju kao heroji ne pomaže i navodi na zaključak da se tom pitanju ne pristupa na pravi način", rekao je Serž Bramerc.\nKada je reč o regionalnoj saradnji po pitanju procesuiranja ratnih zločina, Bramerc je rekao da je bio kritičan i prema Srbiji, i prema Hrvatskoj, i prema BiH. "Ima na hiljade slučajeva koja se moraju okančati a bez iskrene i efikasne regionalne saradnje to neće biti moguće", ocenio je Bramerc.\nPodsetimo, Srbija je zvanično odbila da privede pravdi troje funkcionera SRS-a, pod obrazloženjem da je Viši sud u Beogradu odlučio da prema Zakonu o saradnji s Tribunalom nisu ispunjeni uslovi za njihovo izručenje. Nakon toga, sudsko veće Haškog tribunal je donelo odluku u kojoj se navodi da Srbija ne može da ukazuje na svoje domaće zakonodavstvo kako bi opravdala nepridržavanje međunarodnih obaveza.\nOptužnicom su obuhvaćeni Petar Jojić, Vjerica Radeta i Jovo Ostojić. Članovi SRS-a i pravnog tima Šešelja su, prema optužnici, vršili pritisak na svedoke, primoravali ih da promene svoje iskaze, a zauzvrat su im davali novac i nudili zaposlenje u SRS.


KVALIFIKACIJE ZA LŠ: Zvezda se vraća iz Albanije sa pobjedom protiv Tirane - Opcija\nKVALIFIKACIJE ZA LŠ: Zvezda se vraća iz Albanije sa pobjedom protiv Tirane\n25-08-2020 Fudbal, Pocetna, Sport\nFudbaleri Crvene zvezde savladali su Tiranu (1:0) u drugom kolu kvalifikacija za Ligu šampiona.\nIzabranici Dejana Stankovića nisu prikazali blistavo izdanje u prestonici Albanije, ali su uprkos priličnom mučenju uspeli da se plasiraju u narednu fazu takmičenja.\nCrveno-beli su u susret ušli bez El Fardu Bena, golgetera koji je zbog povrede izostao i sa klupe, a promenu u odnosu na Evropu stručni štab Zvezde napravio je i na levom beku gde je umesto rovitog Rodića šansu dobio Degenek.\nŠampion Srbije pokazao je brojne mane, međutim boljke su ostale u senci gola Tomanea iz 62. minuta kojim se šampion Srbije plasirao u narednu rundu. Napadač Zvezde odlično je reagovao u petercu rivala i korner Kataija pretočio u gol vredan naredne runde.\nPosebne zasluge za trijumf, odnosno mirnu mrežu crveno-belih pripadaju Milanu Borjanu koji je neutralisao nekoliko vrlo uspavanih reakcija defanzivaca Zvezde i odbranio dve stopostotne šanse domaćina.\nIako pokušaj Kataija nagovestio dominaciju Beograđana, Tirana se ubrzo probudila i pokazala da nije rival za potcenjivanje. Brze kontre Albanaca pokazale su Ahilove pete crveno-belih, međutim individualni kvalitet Borjana, Tomanea i Kataija zadržao je Zvezdu među konkurentima za plasman u Grupnu fazu lige šampiona od koje je sada deli još dva koraka.


Zrenjanin bliži realizaciji društveno korisnog rada osuđenika\nObjavljeno 12.11.2013. u 15h\nGradsko veće Zrenjanina donelo je danas zaključak kojim se „Gradskoj stambenoj agenciji” nalaže da s Upravom za izvršenje krivičnih sankcija pri Ministarstvu pravde i državne uprave, zaključi ugovor o zakupu poslovnog prostora u kome će biti smeštena kancelarija poverenika za uvođenje alternativnih krivičnih sankcija, odnosno društveno korisnog rada osuđenika.\nBudući da, kako je ocenjeno, sprovođenje alternativnih sankcija prema počiniocima određenih krivičnih dela predstavlja delatnost od posebnog značaja za grad, ugovor predviđa petogodišnji zakup bez naknade, a kancelarija će biti smeštena u ulici Cara Dušana 12. Zamenik gradonačelnika Čedomir Janjić koji je predsedavao današnjom sednicom podsetio je da je jula ove godine sa ministrom pravde i državne uprave Nikolom Selakovićem potpisan memorandum o saradnji na osnovu kojeg će se, u Zrenjaninu i još osam gradova u Srbiji\n, otvoriti kancelarije za izvršenje alternativnih sankcija.\nNa osnovu potpisanog protokola, gradovi su u obavezi da obezbede prostor u kojem će se otvoriti kancelarije, dok je Ministarstvo u obavezi da stupi u kontakt sa poslodavcima u čijim će preduzećima osuđenici raditi, kao i da im obezbedi adekvatnu socijalnu i zdravstvenu zaštitu. Otvaranjem ove kancelarije biće omogućeno licima koja su osuđena na zatvorske kazne, da te kazne odrađuju kroz društveno koristan rad. Osuđenici mogu da služe kaznu zatvora u privatnim firmama, ali i u preduzećima u državnom sketoru, ustanovama kulture i centrima za socijalni rad.


Loša organizacija u press centru Filmskih: Svađali se organizatori i novinari! - Televizija Kopernikus TV K::CN\nLoša organizacija u press centru Filmskih: Svađali se organizatori i novinari!\n25/08/2016 | Kultura\nZbog propusta organizatora, medijske ekipe ostale su uskraćene za intervju sa najvećom zvezdom ovogodišnjih Filmskih susreta Žarkom Lauševićem, a nekim novinarima je i sinoć posle projekcije filma onemogućeno da glumcu postave pitanja.\nDo kulminacije je došlo danas, posle pres konferencije, kada su se verbalno sukobili novinari i predsednik Udruženja filmskih glumaca Vladan Živković, koji je sinoć praktično „zabranio“ nekima od njih da postave pitanje. Na čitavu ovu situaciju, direktorka Niškog kulturnog centra, koja je i direktorka festivala, rekla je da „nema pojma“ o zakazanim intervjuima za danas i da je ona od starta znala da Laušević neće posebno pričati za medije.\nŽarko Laušević potpisuje knjigu usred konferencije za novinare, dok protagonisti filma Inkarnacija čekaju\nPored toga što je predsednik Udruženja filmskih glumaca Srbije Vladan Živković praktično oterao nekoliko novinara posle sinoćne projekcije Lauševićevog filma, poručivši im da će na konferenciji za medije moći da pitaju, predstavnici medija su i danas u festivalskom centru bili onemogućeni da urade svoj posao.\nPojedini novinari nisu mogli ni da udju u salu, a to je praktično bilo nemoguće učiniti zbog propusta organizatora koji je na press konferenciju pustio masu Lauševićevih obožavalaca gde im je glumac, usred konferencije, potpisivao svoje knjige.\nTelevizijskim ekipama koje su želele da zadovolje veliko interesovanje javnosti i snime intervju sa Lauševićem, traženo je juče da se akredituju jer to, kako nam je rečeno, zahteva obezbedjenje. To je tražio član Direkcije FS Miroljub Jovanović i uprkos poštovanju procedure, ekipe su ostale uskraćene za poseban razgovor sa Žarkom Lauševićem i to posle više od sat čekanja.\nDo kulminacije je došlo posle rasprave sa članom Direkcije FS, dok je direktorka Filmskih susreta Bojana Simović rekla da „nema pojma“ da je press sala bila prepuna, da takođe ne zna kome su mediji slali zahteve za intervju i pritom prokomentarisala da je ona u startu znala da Laušević neće davati intervjue. Kada je Simovićevoj rečeno da je član Direkcije festivala to tražio, odgovorila je da se nje to ne tiče i da se obratimo „onom s kim smo razgovarali“. Kada je upozorena da je ona direktorka festivala i da bi trebalo da vodi o tome računa, Simovićeva je rekla da predsednik Saveta nije njen radnik i da je se to ne tiče. Novinari su napustili festivalski centar, dok je Žarko Laušević ostao u kancelariji sa predstavnicima organizacionog tima, a javnost uskraćena.


ĐILAS IZVREĐAO PREDRAGA KONA NEPROVERENIM TVRDNJAMA: "Rekli ste narodu da se korona leči rakijom a sada napadate narod" - VIDEO | WebTribune\nHome U FOKUSU ĐILAS IZVREĐAO PREDRAGA KONA NEPROVERENIM TVRDNJAMA: “Rekli ste narodu da se korona leči rakijom a sada napadate narod” – VIDEO\nU jučerašnjem, u četvrtak 16.04., fb lajvu , predsednik Stranke slobode i pravde (SSP), Dragan Đilas, je analizirao ekonomske mere koje je predložila Vlada Srbije, ali i one koje je predložio Savez za Srbiju.\nNa samom početku , Đilas se osvrnuo na gostovanje dr Predraga Kona na Hepi televiziji: – Zaista sam šokiran onim što je doktor Kon izgovorio, rekao je Đlias, pa zatim u svom obraćanju narodu pročitao i izjavu spomenutog doktora: „Tek se od uvođenja vanrednog stanja zbog epidemije koronavirusa shvatilo koliko je stanovništvo bilo nedisciplinovano.” –\nDoktore, šta se dešava i sa Vama, Kako možete da prihvatite mantru da je za sve kriv narod, koji zaboga nije bio disciplinovan i nije poštovao ono što mu se kaže, Šta ste rekli tom narodu 26. februara, ste mu rekli na pres konferenciji gde ste svi stajali iza Vučića, ili zajedno sa njim.\nTu se govorilo da je korona najsmešniji virus u istoriji, da je to virus samo na Fejsbuku, da treba da putuju u Italiju, i Milano.\nRekli ste narodu da treba da operu ruke i dovoljno je, rekli ste da rakijom može ovo sve da se reši, pa su onda mediji koju kontroliše vlast danima pričali da nema nikakve pretnje, pa ste rekli da nikada više od 10 obolelih u Srbiji neće biti.\nPa šta narod nije poštovao, šta je trebalo narod da uradi, da sam shvati šta je koronavirus, i da ne sluša to što mu priča vlast, kako to nije ništa. Dosta više tih napada na narod koji ovo izdržava mesec dana, ljudi žive u stanovima, nemaju živote, ostaju bez posla, penzioneri ne mogu napolje, i ljudi poštuju sve to.\nPrestanite da napadate narod!, predložio je lider SSP dr Konu.\nĐilas je zatim naveo još jednu izjavu dr Predraga Kona u kojoj je doktor naveo da u borbi protiv pandemije on samo jedna osoba te da je ovo borba i čitavog naroda protiv zaraze.\n– To ste tačno rekli, to je prava izjava, ali ste nastavili nažalost, pa ste dalje naveli, rekao je još Đilas i citirao dr Kona: „Ovo sprovodi vlast ove zemlje. Suština je da bez ovakve podrške vlasti, a mora se reći i predsednika lično ništa od ovoga ne bi bilo, a mi bi bili u katastrofalčnoj situaciji”.\n– Pa ja moram da Vas pitam, o kakvoj podršci vi govorite, o kakvim potezima vlasti govorite, sada sam nabrojao šta je bilo prvih nekoliko dana. Pa šta je vlast uradila, šta podržavate ? To da bude miting u “Krušiku” 9. Marta, to da se raspišu izbori, to da 100.000 ljudi stoje sabijeni jedni uz druge da se skupe potpisi za listu SNS-a, pa da se sledećih pet dana skupljaju potpisi za ove ostale liste koje idu sa njima.\nJel to podržavate, jel podržavate odluke koje su neverovatne, 20 dana ne može da se donese odluka za decu koja imaju autizam, ili smetnje u razvoju ? Pa mi smo rekli da treba izolovati starije, ali ne možete meseca dana odluku da ljudi mogu da prošetaju.\nŠta podržavate izjavu da će 300.000 ljudi da umre ako penzioneri šetaju sat vremena dnevno, pa jel to podržavate da postoje loši i dobri lekari, pa jel podržavate to da zdravstveni radnici nisu dobili maske, mesec dana govorimo moraju maske, treba zaštita.\nVidite da su neki direktori zabranjivali da se nose maske. Danas imamo skoro 500 obolelih zdravstvenih radnika, pa jel to podržavate u okviru ove vlasti? Jel podržavate to što se svaka dva dana menjaju neka pravila, Jel podržavate pokušaj primene kineskog modela u Evropi što je nemoguće, 84 sata ćemo biti zatvoreni.\nJel podržavate da je to saopšteno juče pa su onda sve prodavnice prepune doktore. Ja mislim da tu nema šta da se hvali vlast, i nema šta da se podržava.\nMolim Vas da nam odgovorite na sva ova pitanja za sve odluke koje sam pomenuo, da li to podržavate ?\nDa li podržavate izjavu čoveka koji predstavlja vlast, a zove se Radomir Ilić, državni sekretar u Ministarstvu pravde, koji, na moj azhtev da Tužilaštvo ne tera više Jovanu Popović, dete od 20 godina u zatvor, koja je provela 20 dana u “Zabeli”, za šta nema razloga, a pogotovo sada kada je istekao rok od 28 dana za karantin.\nA šta je još u svom video obraćanju narodu rekao predsednik SSP pogledajte u video klipu iznad, pa sami o svemu donesite svoj sud.


Iako je u gradu postavljena nova saobraćajna signalizacija, mnogi vozači i dalje se kreću po navici. Pa se tako neretko dešava da vam u jednosmernoj ulici u susret naiđe vozilo iz „zabranjenog smera”.\nTakav primer zabeležili smo u subotu, u ulici Vuka Karadžića. U ovom slučaju vozilo jednog javnog preduzeća u ovoj jednosmernoj ulici, koja je promenila smer, kretalo se iz zabranjenog pravca. Da li se radi o neinformisanosti ili bahatosti nismo imali hrabrosti da pitamo, pošto su nestrpljivi vozači, i sa jedne i sa druge strane, počeli da trube.\nNažalost, ovo nije usamljeni slučaj, a da nije reč o neinformisanosti vozača potvrdila nam je reakcija pojedinaca. Prilikom našeg fotografisanja terena oko pijace, kada smo se pojavili sa fotoaparatom, odjednom su svi počeli da poštuju saobraćajna pravila uslovljena novom signalizacijom. A oni koji su već ušli u prekršaj zasustavljali su i pitali da li neće biti kažnjeni. Naravno, svrha ovakvih napisa nije da neko bude kažnjen, već da se vozači pridržavaju novih pravila, bez obzira šta o njima misle, kako bi se obezbedilo neometano i ubrzano odvijanje saobraćaja u gradu.\nPrevious Post:„Zaboravili” da plate piletinu\nNext Post:IN MEMORIAM: Žarko Milojević Žare, Odlazak velikog zaljubljenika u fudbal


dodjela sredstava Archives | olovka.info\nNaslovna\tTags\tPostovi označeni sa "dodjela sredstava"\nDOBOJ: Dodjela oko 63.000 KM bespovratnih sredstava za šest preduzetnika\nPredstavnici dobojske Gradske uprave i šest samostalnih preduzetnika iz ovog grada, potpisali su danas ugovore o dodjeli oko 63 hiljade KM bespovratnih sredstava.\nGradonačelnik Boris Jerinić izrazio je zadovoljstvo što će šest preduzeća zaposliti novih devet radnika.\nOn je rekao novinarima da su sredstva obezbijedili Gradska uprava i UNDP i da je riječ o podsticajnim sredstvima za proizvodno zanatstvo, a po drugom javnom pozivu.\n“Kroz ovaj projekat izdvojeno je nešto više od 106.000 KM podsticajnih sredstava. U prvom pozivu to je iznosilo 43.000 KM, u drugom pozivu smo povećali iznos da bi obuhvatili i zaposlili što više ljudi”, izjavio je Jerinić.\nVlasnik krojačkog salona iz Doboja Vera Lukić Mišić rekla da je u okviru projekta iskoristila 15.000 KM za zapošljavanje dva radnika.\nOna kaže da proizvodi radna odjela namijenjena izvozu, da trenutno zapošljava 11 radnika i da potražuje dodatnih deset kako bi stigla da ispoštuje ugovorene narudžbe.\nVlasnik preduzeća za proizvodnju polietilen ambalaže u Podnovlju Ranko Bašić danas je potpisao ugovor na 15.000 KM za zapošljavanje dva radnika i povećanje sirovinske osnove preduzeća koje ima pet radnika.\nPredstavnik gradskog Odjeljenja za strateško planiranje, evropske integracije i lokalni ekonomski razvoj Ljubiša Lukić rekao je da je projektom predviđeno da bespovratna sredstava budu dodjeljivana do maksimalno 70 odsto od ukupne vrijednosti ulaganja, dok su preostali iznos obavezni finansirati korisnici podsticaja.\nPredstavnici Gradske uprave Doboj i pet samostalnih preduzetnika iz ovog grada potpisali su 30. oktobra ugovore o dodjeli bespovratnih sredstava po prvom javnom pozivu, kada je zaposleno sedam radnika.\nUgovori su potpisani u okviru Projekta ekonomskog i ekološkog upravljanja MEG koji podržava Vlada Švajcarske, a sprovodi UNDP.


Regioni - datum: 2019-05-15 ČETVRTO OPŠTINSKO TAKMIČENJE U TIVTU\nRecitatori oduševili žiri Recitatori za ponos\nTIVAT – Četvrto opštinsko takmičenje recitatora, koje je organizovao tivatski Dječji savez i obrazovne ustanove, pokazalo je da Tivat ima mlade, talentovane đake koji njeguju kulturu lijepog govora.Tridesetak takmičara u tri kategorije oduševilo je šestočlani žiri, kojim je predsjedavala Sonja Štilet, novinarka Radio Tivta.\nU kategoriji od 1 do 5 razreda najbolja je bila Andrijana Radović, učenica prvog razreda OŠ „Branko Brinić” iz Radovića. Drugoplasirani je bio Sava Petrović, učenik prvog razreda OŠ „Drago Milović”, a treća Tara Đuričković, učenica petog razreda ove škole.\nU kategoriji od 6 do 9 razreda žiri je prvu nagradu dodijelio Pavli Petrović, učenici šestog razreda OŠ „Drago Milović”. Druga nagrada otišla je u ruke Bojane Hercegovac iz sedmog razreda, dok je treći bio Đorđe Gilić iz šestog razreda iste škole.\nU kategoriji srednjoškolaca pobjedu je odnio Veljko Hercegovac, maturant SMŠ „Mladost”, drugi je bio Danilo Ševaljević iz trećeg razreda Gimnazije, a trećeplasirana je Miljana Bujišić iz prvog razreda SMŠ „Mladost”.\nPobjednici u svim kategorijama predstavljaće tivatsku opštinu na državnom takmičenju u Beranama.


SAD istražuju napad u Siriji zbog tvrdnji da su ubijeni civili\nVojska SAD istražuje vazdušni napad koji je izvela u istočnoj sirijskoj provinciji Deir el Sur, nakon što su organizacije za zaštitu ljudskih prava saopštile da je u tom napadu ubijeno najmanje 28 civila.\n"Izveli smo napade u oblasti istočno od Deir el Zur", rekao je za Glas Amerike u petak armijski general Josh Jaquesk, portparol Centralne komande SAD.\nDodao je da će tim istražiti napad, pošto je izveden uz navodne civilne žrtve kako bi se utvrdilo da li su te optužbe kredibilne.\nSirijska opservatorija za ljudska prava, stacionirana u Britaniji, saopštila je da je u napadu u četvrtak pogođena fabrika leda u blizini iračke granice, u oblasti koja je pod kontrolom grupe Islamska država.\nKaže se da je u napadu ubijeno najmanje 54 ljidi, uključujući i borce Islamske države, i 28 civila. Većina civila bili su Iračani, tvrdi Opservatorija.\nPosmatrači ljudskih prava kažu da nije bilo odmah jasno da li su avioni stigli iz Iraka, ili pripadaju koaliciji koju predvode SAD i koja se bori protiv Islamske države.\nSirijska vladina novinska agencija SANA optužila je koaliciju koju predvode SAD za vazdušni udar, ustvrdivši da je 30 ljudi ubijeno u napadu i da su mnogi drugi ranjeni.\nKoalicija je izvodila napade na oblasti koje su pod kontrolom Islamske države u Siriji u prošlosti i podržavala je borce koje su predvodili Kurdi u borbi protiv ekstremističke grupe. Irački vojni avioni takođe su nedavno izvodili napade u istočnoj Siriji.\nU međuvremenu, Vojska SAD kaže da je lokalni sirijski partner, Maghavir al Tovra zarobio 11 boraca Islamske države koji su ušli u 55 kilometara dugu zonu deeskalacije u južnoj Siriji.\nGrupa MaT zarobila je borce u četvrtak, tri dana nakon što je ista grupa zarobila devet boraca Islamske države u istoj oblasti.\n"Pokreti Daeša u jugozapadnoj Siriju se nastavljaju. Naši partneri će izolovati i ometati te snage, kako bismo obezbedili poraz Daeša u regionu", rekao je general-major James Jarrard, glavnokomandujući snaga suprotstavljenih Islamskoj državi u Siriji i Iraku, koristeći arapski akrinom za tu terorističku grupu.\nTakozvana zona deeskalacije u južnoj Siriji uspostavljena je prije više mjeseci unutar radijusa od 55 kilometara od al Tanf garnizona, gdje koalicione snage treniraju borce koji se bore protiv Islamske države.


Трибунал тражи имена свих сребреничких жртава - Јадовно 1941. - КУЛТУРА СЈЕЋАЊА\nObjavljeno: 14 oktobra, 2011\nTribunal traži imena svih srebreničkih žrtava\nOdlukom suda u predmetu protiv Ratka Mladića tužilaštvo u obavezi da identifikuje sve ubijene u Srebrenici Pretresno veće Međunarodnog suda u Hagu u postupku protiv Ratka Mladića naložilo je Haškom tužilaštvu da do 1. novembra dostavi spisak sa podacima o identifikaciji svih ljudi za koje tvrdi da su ubijeni u Srebrenici.\nTo je prvi put da u nekom haškom predmetu budu uvedeni podaci koji identifikuju sve žrtve.\nSud je juče odbio predlog tužilaštva da optužnica protiv Mladića bude razdvojena, odnosno da mu se za genocid u Srebrenici sudi u posebnom procesu.\nMladićev branilac Branko Lukić je zahtev o identifikaciji svih žrtava postavio u preliminarnom prigovoru na optužnicu, koji je podneo sredinom septembra. Odbrana je tražila da se za svaku žrtvu dostavi ime, prezime, očevo ime, mesto rođenja i jedinstven matični broj. Advokat Lukić veoma je zadovoljan jučerašnjom odlukom tribunala.\n„Ovo je pravična odluka i od ključne je važnosti za odbranu. Spisak svih ljudi za koje tužilaštvo tvrdi da su ubijeni u Srebrenici biće polazna osnova, jer ćemo preispitati i proveriti smrt svake osobe, pošto imamo informacije da su tu zakopavani i ljudi sa drugih prostora”, kaže advokat Lukić za „Politiku”.\nBranilac podseća da je Mladić optužen za genocid nad 7.000 muslimana, ali da nije izvesno koliko će identifikovanih žrtava na tom spisku biti. On ukazuje da su predlozi za identifikaciju svih žrtava ranije postavljani i u predmetima protiv bosanskih generala kao i protiv Radovana Karadžića, ali potvrdna odluka nije nijednom doneta.\nOcenjujući da bi spisak do sada identifikovanih žrtava bio od pomoći u pripremi Mladićeve odbrane, sudije su tužilaštvu naložile da spisak dostavi braniocu do 1. novembra. Sudije su odbacile i prigovor odbrane da u optužnici nisu u dovoljnoj meri identifikovani počinioci zločina.\nSud je juče naložio tužilaštvu da podnese treću izmenjenu optužnicu protiv Mladića u kojoj će biti obuhvaćeni i zločini u Bišinama. Optuženi Mladić trebalo bi da se na narednoj statusnoj konferenciji izjasni i na navode tih optužbi.\nRatko Mladić, koji je pre nekoliko dana prebačen u bolnicu zbog pogoršanog zdravstvenog stanja, malo je bolje, ali je i dalje prilično slab, rekao nam je njegov advokat Branko Lukić. Branilac je saopštio da je Mladić hospitalizovan zbog upale pluća ali da treba da budu obavljene detaljne pretrage.


Susret Vučića s Putinom važna poruka za razvoj saradnje - 28.09.2018, Sputnik Srbija\nSusret Vučića s Putinom važna poruka za razvoj saradnje\nMinistar za inovacije i tehnološki razvoj Nenad Popović i ambasador Rusije Aleksandar Čepurin ocenili su da je predstojeća poseta predsednika Srbije Aleksandra... 28.09.2018, Sputnik Srbija\npolitika, rusija, vesti, svet, srbija, aleksandar vučić, vladimir putin, aleksandar čepurin, nenad popović\n© Kancelarija za saradnju sa medijima Vlade SrbijeAleksandar Čepurin i Nenad Popović\n© Kancelarija za saradnju sa medijima Vlade Srbije\nMinistar za inovacije i tehnološki razvoj Nenad Popović i ambasador Rusije Aleksandar Čepurin ocenili su da je predstojeća poseta predsednika Srbije Aleksandra Vučića Moskvi odlična prilika za dodatno učvršćivanje političkih i ekonomskih odnosa dveju zemalja.\n5 Septembar 2018, 16:55\nOn je istakao da je sastanak predsednika Vučića s ruskim predsednikom važna poruka za dalji razvoj privredne saradnje dve zemlje, koja u sve većoj meri obuhvata oblast inovacija i digitalne ekonomije.\nPopović je ukazao da je tokom poslednje posete Moskvi obavio važne razgovore sa vodećim ruskim tehnološkim kompanijama, kao i sa specijalnim predstavnikom predsednika Putina za digitalizaciju, Dmitrijem Peskovim, tokom kojih je ruska strana izrazila spremnost da ostvari čvršću saradnju sa srpskim kompanijama i državom u oblasti inovacija u budućnosti, prenosi Tanjug.\nTakođe, kako je rekao, ruske tehnološke kompanije zainteresovane su da povećaju prisustvo na tržištu Srbije i da zajedno sa srpskim kompanijama ostvare značajniju ulogu na regionalnom i evropskom tržištu.\nAmbasador Čepurin je izrazio zadovoljstvo zbog razvoja saradnje Srbije i Rusije u oblasti inovacija i digitalizacije, ukazavši da postoji ogroman potencijal za razvoj sveukupnih ekonomskih odnosa dveju zemalja.\nMinistar Popović je izrazio zahvalnost ambasadoru Rusije na principijelnoj podršci koju njegova zemlje pruža Srbiji u očuvanju njenog teritorijalnog integriteta i suvereniteta po pitanju Kosova.


Povodom organiziranja aktivnosti vezanih za izgradnju kapaciteta za obrazovanje u oblasti energetske efikasnosti i obnovljivih izvora energije, Građevinsko geodetska i Elektrotehnička škola iz Tuzle su u utorak, 23.1.2018, primile profesore iz 6 srednji...\nŽeljeznice FBiH su dana 16.01.2018. godine potpisale ugovor sa firmom STEP d.d. Sarajevo, koja je ponudila najbolje uslove na međunarodnom tenderu, za izvođenje radova na elektrifikaciji dijela Unske pruge od Blatne do Bihaća u dužini od 47 kilometara. Vrijednost...\nEBRD i EU uspješno implementiraju program “Podrška konkurentnosti malih i srednjih preduzeća u Bosni i Hercegovini (BiH-SME-CSF)”. Nakon jedne i pol godine dvogodišnjeg projekta, osigurano je 15,7 miliona eura EBRD/EU kredita za malo poduzetništvo, te se očekuje da će mala...


Završeni radovi na pasareli koja spaja Kalemegdan i Savski kej - Beograd - Dnevni list Danas\nPočetna » Beograd » Završeni radovi na pasareli koja spaja Kalemegdan i Savski kej\n1Piše: Beta 02. maja 2020. 09.48 Izmenjeno: 11.40\nVesić je ocenio da je se pasarelom prvi put ta dva dela Beograda fizički spajaju i da sada predstoje radovi na uređenju Savskog keja do Brankovog mosta, odakle se dalje nastavlja Sava promenada u okviru „Beograda na vodi“.\nOn je najavio da će se u nekoliko predstojećih meseci završiti uređivanje Savskog keja od Beogradske tvrđave do Gazele, a da će sa druge strane pasarele dovršiti park sa klupama jednom od 40 fontana koje je Grad Beograd najavio da će izgraditi.\n„Naša tendencija jeste da se povećavaju pešačke zone i biciklističke staze, kako bi građani što više pešačili i uživali u svom gradu, a ovo je još jedan doprinos tome“, kazao je zamenik gradonačelnika Vesić.\nGlavni gradski urbanista Marko Stojčić rekao je da je skulptura koja je deo kompleksa pasarele delo svetskih i domaćih umetnika Ričarda Dikona i Mrđana Bajića, a da je sama pasarela kombinacija čelične i armirano-betonske konstrukcije, prilagođena osobama s posebnim potrebama.\n„Prostor uz pasarelu je potpuno nov i Beograđani ga nikada ranije nisu koristili za rekreaciju ili za bilo šta drugo. Osim toga, ova tačka se nastavlja na budući linijski park u dužini od četiri i po kilometara, čiju izgradnju počinjemo u drugoj polovini sledeće godine“, dodao je Stojčić za Beoinfo.\nbeogradska tvrdjava, Kalemegdan, pasarela, Radovi, savski kej\nStari savski most završiće „na suvom“?\n02. maja 2020. u 10.23\nI niste mogli nigde da nađete prigodnu fotografiju?\nInače je pasarelu i sklupturu ugovorio još Đilas kada je bio gradonačelnik.


Zasad osam reprezentacija osiguralo plasman, večeras još četiri imaju šansu ovjeriti EP – Sport Centar Zasad osam reprezentacija osiguralo plasman, večeras još četiri imaju šansu ovjeriti EP – Sport Centar\nNaša košarkaška reprezentacija, nakon sinoćnje pobjede nad Latvijom (79:73), osigurala je nastup na Eurobasketu, desetom po redu za BiH.\nPored izabranika Vedrana Bosnića, dva kola prije kraja kvalifikacija plasman na Evropsko prvenstvo 2022. izborili još samo Hrvatska, Slovenija i Grčka.\nTakođer, direktno su se plasirale i četiri reprezentacije domaćina Eurobasket 2022. To su Češka Republika, Gruzija, Njemačka i Italija.\nKvalifikacije u grupama A, B, E i F se nastavljaju se danas, a blizu da ostvare plasman na Evropsko prvenstvo su Španija, Izrael, Poljska i Slovenija.\nPred Zmajevima su još dvije utakmice, protiv Grčke i Bugarske. jedino u slučaju da izgube obje utakmie, a Bugari ih deklasiraju sa više od 39 poena razlike, reprezentativci BiH mogu biti plasirani ispod drugog mjesta u grupi H.


pink.rs | Brnabić na sastanku sa poslanikom Bundestaga: Nemačka čvrsto podržava Srbiju na putu ka EU (FOTO)\nBrnabić na sastanku sa poslanikom Bundestaga: Nemačka čvrsto podržava Srbiju na putu ka EU (FOTO)\nPredsednica Vlade Ana Brnabić razgovarala je danas sa poslanikom i zamenikom predsedavajućeg frakciji CDU/CSU u nemačkom Bundestagu Johanom Vadefulom o napretku Srbije ka članstvu u Evropskoj uniji i aktuelnoj situaciji u regionu.\nPremijerka Brnabić navela je da je, uprkos postignutom uspehu u sprovođenju ekonomskih reformi, Vlada Srbije posvećena intenzivnijim reformskim procesima u ključnim oblastima vladavine prava i pravosuđa, kao i javne uprave i poreske administracije.\nKada je u pitanju reforma pravosuđa, premijerka je objasnila da se trenutno radi na usvajanju preporuka Venecijanske komisije, dodajući da očekuje da će čitav posao biti završen do kraja godine, saopštila je vladina Kancelarija za saradnju sa medijima.\nPoslanik Bundestaga Johan Vadeful ocenio je da je pravna sigurnost i nastavak reforme pravosuđa važan korak u postizanju trajne i održive stabilnosti ekonomije i preduslov za dolazak novih investicija u Srbiju.\nVadeful je istakao da Nemačka snažno podržava evrointegracije Srbije i poručio da Srbija u Nemačkoj ima pouzdanog partnera i podršku na putu ka Evropskoj uniji.\nBrnabić je naglasila da je Srbija spremna za normalizaciju odnosa sa Prištinom i donošenje konačnog rešenja koje će obezbediti stabilnost i sigurnost naših građana na Kosovu i Metohiji, ali da obeshrabruje činjenica da Priština i dalje ne ispunjava svoje obaveze iz Briselskog sporazuma.\nPoslanik nemačkog Bundestaga poručio je da Nemačka ostaje dosledna stavu da je od usvajanja dogovorenih sporazuma, važnije njihovo sprovođenje.\nVUČIĆ sa poslanicima MERKELOVE CDU/CSU u BUNDESTAGU: Opredeljenje Srbije je da radi na postizanju kompromisnog rešenja za KiM koje bi u isto vreme zaš\nPremijerka Brnabić 17. i 18 juna na skupovima u Londonu